title: Operaatio Cicero

text: Elokuva oli Oscar-ehdokkaana kahdessa sarjassa: ohjaus (Joseph L. Mankiewicz) ja käsikirjoitus (Michael Wilson).


title: Operaatio Cicero

text: Elyesa Bazna on kirjoittanut tarinasta omasta näkökulmastaan kirjan "I Was Cicero" (1962). Sekä Moyzischin että Baznan kirja on kirjoitettu omaa näkokulmaa painottaen, ja ne sisältävät virheitä.


title: Jukka Hartonen

text: Jukka Markus Hartonen (s. 14. maaliskuuta 1969 Kiihtelysvaara) on suomalainen uransa lopettanut maastohiihtäjä. Hartonen saavutti parhaat tuloksensa vapaalla hiihtotavalla.


title: Jukka Hartonen

text: Hartonen kilpaili maailmancupissa vuosina 1991–1998. Ensimmäisen kilpailunsa hän hiihti Kanadassa Silver Starissa 7. joulukuuta 1991 ja viimeisen Venäjällä Kaukolassa 3. tammikuuta 1998. Parhaimmillaan Härkönen oli maailmancupissa viides Suomessa Lahdessa 15 kilometrin vapaan hiihtotavan kisassa 27. tammikuuta 1995. Kymmenen parhaan joukkoon hän hiihti maailmancupissa viisi ja pisteille 18 kertaa.


title: Jukka Hartonen

text: Hartonen oli mukana Lillehammerin olympialaisissa 1994, joissa hän osallistui 30 kilometrin vapaan hiihtotavan kilpailuun ja oli 13:s. MM-kilpailuihin Hartonen osallistui Thunder Bayssä 1995, Falunissa 1997 ja Trondheimissa 1999 osallistuen kaikissa vain pitkälle vapaan hiihtotavan matkalle. Thunder Bayssä hän oli 50 kilometrillä 30:s, Falunissa 30 kilometrillä 28:s ja Trondheimissa 50 kilometrillä 14:s.


title: Jukka Hartonen

text: Suomen-mestaruuksia Hartonen voitti neljä, jotka kaikki vapaalla hiihtotavalla. Hän voitti 50 kilometriä 1991, 1993 ja 1995 sekä 20 kilometriä 1994. 1996 Hartonen saavutti 50 kilometrin vapaan kisassa SM-hopeaa häviten vain Mika Myllylälle. Hartonen kilpaili SM-tasolla vielä 42-vuotiaana 2011 sijoittuen vapaan hiihtotavan 50 kilometrillä 40:nneksi. Hartonen kilpaili viimeisen kerran vuonna 2016 Linzissä.


title: Jukka Hartonen

text: Sveriges Televisionin Uppdrag granskning -ohjelma kertoi vuonna 2013 Hartosen olleen yksi 14:stä hiihtäjästä, joilta mitattiin poikkeuksellisen korkea hemoglobiiniarvo Lahden maailmancupissa vuonna 1997. Hartonen kiisti korkeiden veriarvojensa johtuneen dopingista.


title: Jukka Hartonen

text: Koulutukseltaan Hartonen on kauppatieteiden maisteri. Hän aloitti 1. kesäkuuta 2005 Vuokatin Urheiluopiston rahoitusjohtajana. Aiemmin hän on työskennellyt Suunnossa business controllerina.


title: Jari Larinto

text: Jari Larinto (s. 1959) on suomalainen entinen mäkihyppääjä, joka toimii mäkihypyn valmentajana. Hänen poikansa Ville Larinto on menestynyt mäkihyppääjä. Jari Larinnon menestyskausi oli vuosina 1979–1980, jolloin hän osallistui Saksan-Itävallan mäkiviikolle ollen parhaimmillaan Innsbruckin kisassa 35. sijalla. Hänen paras kansainvälinen sijoituksensa maailmancupissa on Lahdesta maaliskuussa 1980, jolloin hän sijoittui kahdenneksitoista. Sen jälkeen hän oli Harrachovin lentomäen yhdestoista. Jari Larinto oli mäkihyppäjänä Hannu Kahakorven tv-elokuvassa Raamit ränniin vuonna 1985.


title: HMAS Tarakan (L3017)

text: HMAS Tarakan (viirinumero L3017) oli yksi kuudesta Australian kuninkaallisen laivaston Britannian kuninkaalliselta laivastolta vuonna 1946 lainaamasta Landing Ship Tank (Mark 3) -aluksesta. Muut lainatut alukset olivat LST 3006, 3014, 3022, 3035 (myöhemmin "HMAS Lae") ja 3501 (myöhemmin "HAMS Labuan").


title: HMAS Tarakan (L3017)

text: Britannian Amiraliteetti tilasi aluksen R & W Hawthorn, Leslie and Companyltä Hebburn-on-Tynestä ja sen köli laskettiin 7. huhtikuuta 1944 telakkanumerolla 679. Alus laskettiin vesille vielä saman vuoden lopulla 28. marraskuuta ja se valmistui 9. kesäkuuta 1945. Alus otettiin palvelukseen Britannian kuninkaallisessa laivastossa 1945. Alus lainattiin 1. heinäkuuta 1946 Australialle ja se otettiin palvelukseen Australian laivastossa 4. heinäkuuta Trincomaleessa nimellä "HMAS LST 3017" ensimmäisenä päällikkönään George M. Dixon.


title: HMAS Tarakan (L3017)

text: Alus palveli Australian ja Uuden-Guinean vesillä kuljetusaluksena, mutta pääasiassa se kuljetti käytöstä poistettavia ampumatarvikkeita mereen pudotettavaksi. Alus nimettiin uudelleen 16. joulukuuta 1948 "HMAS Tarakaniksi".


title: HMAS Tarakan (L3017)

text: Alus oli 25. tammikuuta 1950 Garden Islandilla laiturissa valmistautuen Uuteen-Guineaan lähtöön, kun aluksen perässä messikannen alla räjähti. Onnettomuudessa sai surmansa seitsemän merimiestä ja yksi telakkatyölainen. Lisäksi kaksitoista merimiestä ja yksi telakkatyölainen loukkaantui. Alus kärsi merkittäviä vaurioita ja se ei palannut enää meripalvelukseen.


title: HMAS Tarakan (L3017)

text: Alus myytiin 12. maaliskuuta 1954 Britannian liikenneministriön puolesta romutettavaksi E. A: Marr and Sonsille Sydneyn Mascotiin.


title: Fujisaki

text: Fujisaki () on Japanin kunta Honshūn saarella Tōhokun alueella Aomorin prefektuurin Minamitsugarun piirikunnassa. Se sijaitsee sisämaassa prefektuurin länsiosassa Hirosakin pohjoispuolella. Fujisakissa on 15 248 asukasta (vuonna 2017) ja sen pinta-ala on 37,29 neliökilometriä.


title: Fujisaki

text: Fujisaki tunnetaan Fuji-omenalajikkeen kehityspaikkana.


title: Hugo Lindfors

text: Hugo Lindfors (3. joulukuuta 1860 – 16. heinäkuuta 1921) oli suomalainen laivanrakennusinsinööri. Hän opiskeli Helsingin Polyteknillisessä instituutissa, Tukholman Chalmersin teknillisessä korkeakoulussa ja eri telakoilla Englannissa. Vuonna 1890 hänet palkattiin Suomen Höyrylaiva Osakeyhtiöön, missä hän suunnitteli monia jäissä kulkemaan kelpoisia rahti- ja matkustaja-aluksia kuten S/S Arcturus,S/S Wellamo ja S/S Oihonna. Lindfors oli suunnittelemassa myös Newcastlessa rakennutettua jäänmurtaja Sampoa. Lindfors oli myös englantilaisen Lloydsin kone- ja laivatarkastaja Suomessa.


title: HMAS LST 3014

text: HMAS LST 3014 (viirinumero L3014) oli yksi kuudesta Australian kuninkaallisen laivaston Britannian kuninkaalliselta laivastolta vuonna 1946 lainaamasta Landing Ship Tank (Mark 3) -aluksesta. Muut lainatut alukset olivat LST 3006, 3017, 3022, 3035 (myöhemmin "HMAS Lae") ja 3501 (myöhemmin "HAMS Labuan").


title: HMAS LST 3014

text: Britannian Amiraliteetti tilasi aluksen Barclay, Curle and Companyltä Glasgow'sta ja sen köli laskettiin 17. huhtikuuta 1944. Alus laskettiin vesille vielä saman vuoden lopulla 11. marraskuuta ja se otettiin palvelukseen Britannian kuninkaallisessa laivastossa 29. maaliskuuta 1945. Alus lainattiin Australialle ja se otettiin palvelukseen Australian laivastossa heinäkuussa nimellä "HMAS LST 3014".


title: Pasi Voho

text: Pasi Voho (s. 24. marraskuuta 1978) on suomalainen entinen lumilautailija, jonka erikoisalaa oli half-pipe. Hän kiersi maailmancupin kisoja vuosina 1998–2001. Parhaan tuloksensa hän saavutti tammikuussa 2000 Ruotsin Tandådalenissa, jossa hänen sijoituksensa oli kolmas. Hän osallistui myös Madonna di Campiglion maailmanmestaruuskisoihin vuonna 2001 sijoittuen half-pipessä sijalle 38.


title: Laura Restrepo

text: Laura Restrepo (s. 1950 Bogotá, Kolumbia) on kolumbialainen kirjailija, joka aloitti uransa toimittajana ja joka viettää aikansa Meksikon ja Kolumbian välillä.


title: Laura Restrepo

text: Restrepo aloitti kirjoittajanuransa politiikantoimittajana, ja päätyi sitä kautta mukaan Belisario Betancourtin johtamiin rauhanneuvotteluihin M-19-sissien kanssa. Rauhanneuvottelujen jälkeen Restrepon henkeä uhattiin ja hän joutui lähtemään maanpakoon Meksikoon, jossa hän asuu edelleen. Restrepon ensimmäinen romaani, "La isla de la pasión" (1989, suom. "Intohimon saari"), joka oli heti läpimurto Latinalaisessa Amerikassa, syntyi kirjailijan tarpeesta oppia rakastamaan uutta kotimaataan.


title: Laura Restrepo

text: Restrepo tunnetaan tutkivaa journalismia, historiaa ja fiktiota yhdistelevästä tyylistään. Suurin osa hänen teoksistaan sijoittuu Kolumbiaan ja käsittelee maan yhteiskunnallisia kriisejä, mutta hänen esikoisteoksensa näyttämönä on Meksikon aluevesillä sijaitseva Clippertoninsaari ja sen uskomaton historia.


title: FK Šah’tsjor Salihorsk

text: FK Šah’tsjor Salihorsk on jalkapalloseura Salihorskin kaupungista. Seura pelaa maansa korkeimmalla sarjatasolla Valko-Venäjän jalkapalloliigassa. Salihorskilla on yksi Valko-Venäjän mestaruus, jonka se voitti vuonna 2005. Seura on pelannut useammalla kaudella Euroopan sisäisissä turnauksissa. Se pelasi kaudella 2006–2007 Mestarien liigan karsintakierroksilla, mutta hävisi heti ensimmäisellä kierroksella. Eurooppa-liigassa se ei ole edennyt toista karsintakierrosta pidemmälle.


title: Albala

text: Albala on malilaisen kitaristin Samba Tourén albumi, joka julkaistiin vuonna 2013.


title: Albala

text: Kaikki kappaleet Samba Touré.


title: Arndt–Eistert-reaktio

text: Arndt–Eistert-reaktio on kemiallinen reaktio, jossa happokloridi reagoi diatsometaanin kanssa muodostuva välituote hgydrolysoidaan karboksyylihapoksi. Reaktio on tyypiltään homologaatio eli hiiliketjun atomien lukumäärä kasvaa yhdellä. Reaktion raportoivat ensimmäisen kerran saksalaiset Fritz Arndt ja Bernd Eistert vuonna 1935 ja se on nimetty heidän mukaansa. Arndt–Eistert-reaktio soveltuu hyvin muun muassa aminohappojohdannaisten valmistamiseen.


title: Arndt–Eistert-reaktio

text: Arndt–Eistert-reaktiota varten karboksyylihaposta muodostetaan happokloridi reaktiolla tionyylikloridin kanssa. Seuraavassa vaiheessa happokloridi reagoi nukleofiilina toimivan diatsometaanin kanssa nukleofiilisella substituutioreaktiolla. Näin muodostuu diatsoketoni. Arndt–Eistert-reaktion mekanismin seuraava vaihe on tyypiltään Wolff-toisiintuminen. Diatsoketonista muodostuu lämmitettäessä hopeaoksidin läsnä ollessa tai säteilytettäessä valolla katalyyttien kuten kolloidisten platinan tai kuparin läsnä ollessa ketokarbeeni. Tämä karbeeni toisiintuu keteenijohdannainen, joka reagoi veden kanssa hydrolysoituen karboksyylihapoksi.


title: Arndt–Eistert-reaktio

text: Arndt–Eistert-reaktio soveltuu hyvin monenlaisille happoklorideille. Niissä ei kuteinkaan voi olla happamia funktionaalisia ryhmiä, koska ne reagoivat helposti diatsometaanin tai reaktiossa välivaiheena muodostuvan diatsoketonin kanssa. Mikäli reaktioseoksessa on veden sijasta alkoholeja, ammoniakkia tai amiineja muodostuu karboksyylihappojen sijaan estereitä tai amideja. Arndt–Eistert-reaktio voidaan suorittaa enentioselektiivisesti, minkä vuoksi se on hyvin käyttökelpoinen muun muassa lääke- ja luonnonainesynteeseissä.


title: Mika Salmi

text: Mika Salmi (s. 1965) on San Fransiscossa asuva media- ja IT-alan yrittäjä. Hän on Suomen ja Yhdysvaltojen kansalainen. Salmi muutti Yhdysvaltoihin kaksivuotiaana isänsä työn takia. 2000-luvun alussa hänet valittiin Yhdysvalloissa 101 merkittävimmän viihdealan vaikuttajan joukkoon.


title: Mika Salmi

text: Salmi on valmistunut Wisconsinin yliopistosta vuonna 1987 ja opiskellut sen jälkeen Ranskan INSEADissa kansainvälistä taloutta. Hän perusti ensimmäisen yrityksensä, internetissä videoita jakavan Atom Enterntainmentin vuonna 1998. Vuonna 2001 siihen liitettiin peliyritys Shockwave. Hän myi Atom Enterntainmentin Viacomin MTV Networksille vuonna 2006. Salmi itse palkattiin Viacomille johtajamaan MTV Networksin internet-toimintaa. Hänellä oli 1500 alaista 60 eri maassa.


title: Mika Salmi

text: Viacomista Salmi siirtyi CreativeLiven toimitusjohtajaksi ja Raine Groupin neuvonantajaksi.


title: FC Spartak Trnava

text: Football Club Spartak Trnava on jalkapalloseura Trnavan kaupungista. Spartak Trnava pelaa Slovakian korkeimmalla sarjatasolla Corgoň Ligassa. Trnava voitti Tšekkoslovakian jalkapalloliigan mestaruuden viidesti.


title: FC Spartak Trnava

text: Seura perustettiin nimellä TSS Trnava 30. toukokuuta 1923, kun Šk Čechie ja ČšŠk fuusoituivat. Kommunistien vallankaappauksen jälkeen seura nimettiin TJ Kovosmaltiksi. Vuonna 1952 seura sai nykyisen nimensä. Spartak Trnavan parhaimmat vuodet sijoittuvat 1960- ja 70-lukujen taitteeseen, jolloin se voitti viidesti Tšekkoslovakian mestaruuden.


title: Leander Starr Jameson

text: Leander Starr Jameson (lempinimi "Doctor Jim"; 9. helmikuuta 1853 Edinburgh, Iso-Britannia – 26. marraskuuta 1917 Lontoo, Iso-Britannia) oli nykyisessä Etelä-Afrikassa vaikuttanut brittiläinen poliitikko, sotilas ja hallintomies, joka toimi Kapmaan pääministerinä vuosina 1904–1908. Cecil Rhodesin yhteistyökumppanina tunnettu Jameson johti eräitä yksityisiä sotaretkiä Kapmaan naapurivaltioihin, tunnetuimpana Transvaaliin 1895 suunnattu surullisenkuuluisa Jamesonin hyökkäys.


title: Leander Starr Jameson

text: Jameson valmistui vuonna 1877 University College Londonista lääketieteen tohtoriksi, mutta lupaava lääkärinura Englannissa katkesi pian terveysongelmiin, joiden vuoksi hän muutti vuonna 1878 Etelä-Afrikkaan. Hän työskenteli lääkärinä timanttikaivosalueen keskuskaupungissa Kimberleyssä ja ystävystyi kaivostoiminnalla rikastuneen Cecil Rhodesin kanssa. Miehiä yhdisti unelma Brittiläisen imperiumin laajentamisesta Afrikassa. Jameson teki Rhodesin perustaman British South Africa Companyn edustajana vuosina 1889 ja 1890 kaksi neuvottelumatkaa Matabelemaahan nykyisessä Länsi-Zimbabwessa ja suostutteli ndebeleiden kuninkaan Lobengulan myöntämään briteille kaivosoikeuksia valtakuntansa alueella. Vuonna 1891 Rhodes lähetti Jamesonin tutkimusmatkalle sisämaan Salisburysta valtameren rannikolle Beiraan, missä yhteydessä hän hankki myönnytyksiä paikallisilta heimopäälliköiltä. Myöhemmin samana vuonna hänet nimitettiin johtamaan vastaperustettua hallintoa Mashonamaalla, missä hän torjui buurien valloitusyritykset. Marras–joulukuussa 1893 Jameson valloitti ndebeleiden kuningaskunnan niin sanotussa ensimmäisessä Matabele-sodassa, ja se liitettiin hänen hallinnoimaansa alueeseen, josta muodostui aikanaan Rhodesian siirtomaa. Jameson siirsi hallintokeskuksen Lobengulan entiseen pääkaupunkiin Bulawayoon.


title: Leander Starr Jameson

text: Transvaalin buuritasavallan brittiläisvastainen presidentti Paul Kruger muodosti esteen Rhodesin kaavailemalle Britannian siirtomaavallan laajentamiselle, joten vuonna 1895 Rhodes ja Jameson alkoivat suunnitella Transvaalin brittiläistaustaisten asukkaiden eli "uitlanderien" (ulkomaalaisten) kapinaa, jota voitaisiin tukea sotilaallisella väliintulolla. Johannesburgin brittiläisten kaivosliikemiesten oli tarkoitus aloittaa kansannousu ja suorittaa vallankaappaus, jolloin Transvaal ja sen rikkaat kultakentät voitaisiin liittää Brittiläiseen imperiumiin. Kapina ei lopulta koskaan alkanut, mutta Jameson hyökkäsi kaikesta huolimatta noin 500 miehen kanssa Transvaaliin joulukuun 1895 lopussa. Jamesonin joukko saarrettiin ja pakotettiin antautumaan ennen kuin se ehti edes Johannesburgiin asti. Salaliiton paljastuminen synnytti kansainvälisen skandaalin, joka tuhosi Rhodesin poliittisen uran. Jameson luovutettiin Transvaalista Englantiin, jossa hänet tuomittiin Foreign Enlistment Act -lain nojalla sotimisesta Britannian kanssa rauhanomaisissa suhteissa ollutta maata vastaan viidentoista kuukauden vankeuteen, mutta vapautettiin terveyssyistä jo muutaman kuukauden kuluttua.


title: Leander Starr Jameson

text: Vapauduttuaan Jameson palasi Etelä-Afrikkaan, jossa osallistui vapaaehtoisena toiseen buurisotaan 1899–1900. Hänet valittiin vuonna 1900 Kapmaan parlamenttiin ja Rhodesin kuoltua vuonna 1902 hänestä tuli brittiläismielisen edistyksellisen puolueen ("Progressive Party") johtohahmo. Jameson oli helmikuusta 1904 maaliskuuhun 1908 Kapmaan pääministerinä. Afrikaner Bond -puolueen saatua enemmistön vuoden 1908 vaaleissa hän oli oppositiojohtajana ja hänen johdollaan perustettiin uusi unionistipuolue. Hän tuki Etelä-Afrikan unionin perustamista vuonna 1910, mutta joutui vuonna 1912 terveyssyistä jättämään politiikan ja palaamaan Englantiin. Jameson lyötiin ritariksi 1910 ja hänelle myönnettiin 1911 baronetin aatelisarvo. Vuodesta 1913 hän oli British South Africa Companyn johtokunnan puheenjohtaja. Kuoltuaan Lontoossa vuonna 1917 Jameson haudattiin Rhodesian Matobon kukkuloille Cecil Rhodesin haudan lähelle.


title: Henrik Tallberg

text: Henrik Tallberg (s. 3. heinäkuuta 1942) on suomalainen kilpapurjehtija. Hän edustaa Nyländska Jaktklubbenia. Tallberg osallistui vuosien 1964 Tokion ja 1968 Mexicon kesäolympialaisiin. Hän purjehti veljensä Peter Tallbergin kanssa Star-veneillä Squid III ja Squid IV. Tokiossa he olivat lähellä voittoa, ja sijoittuivat lopulta neljänsiksi.


title: Juri Pojarkov

text: Juri Myh’ailovytš Pojarkov (, , 10. helmikuuta 1937 Harkova, Ukrainan SNT – 10. helmikuuta 2017 Harkova, Ukraina) oli urheilu-urallaan Neuvostoliittoa edustanut lentopallon olympiavoittaja, maailman- ja euroopanmestari.


title: Juri Pojarkov

text: Pojarkov kuului Neuvostoliiton olympiakultaa voittaneisiin joukkueisiin Tokiossa 1964 ja Méxicossa 1968 sekä olympiapronssijoukkueeseen Münchenissä 1972. Hän voitti maajoukkueessa myös kaksi maailmanmestaruutta, MM-pronssin, kaksi Euroopan mestaruutta ja EM-pronssin. Pojarkov kuoli Harkovassa 80-vuotissyntymäpäivänään 10. helmikuuta 2017.


title: Pertti Hari

text: Pertti Kaarlo Juhani Hari (s. ) on suomalainen matemaatikko ja metsäekologi. Hän on Helsingin yliopiston metsäekologian emeritusprofessori.


title: Pertti Hari

text: Hari kirjoitti ylioppilaaksi Helsingin kaksoisyhteislyseosta vuonna 1961. Hän valmistui Helsingin yliopistosta filosofian kandidaatiksi vuonna 1967, filosofian lisensiaatiksi 1969, maatalous- ja metsätieteiden kandidaatiksi 1975, lisensiaatiksi ja tohtoriksi 1976. Hänen väitöskirjansa (1976) oli otsikoitu "An approach to the use of differential and integral calculus in plant autecology". Hän oli Helsingin yliopiston kvantitatiivisen ekologian dosentti 1977–1990.


title: Pertti Hari

text: Hari työskenteli Suomen Akatemian tutkimusassistenttina vuosina 1970–1976, nuorempana tutkijana 1977–1979, 1982–1983 ja vanhempana tutkijana 1983–1987. Metsäntutkimuslaitoksen matematiikan osaston viransijaisuutta hoitava professori hän oli 1979–1982 ja virkaatekevä professori 1987–1989. Helsingin yliopiston metsähistorian virkaatekevä henkilökohtainen ylimääräinen professori hän oli 1989–90 ja metsäekologian henkilökohtainen ylimääräinen professori vuodesta 1990 eläkkeelle jäämiseensä saakka. Hän on jatkanut tutkimustyötä myös emeritusprofessorina ollessaan.


title: Pertti Hari

text: Hari on ollut kiinnostunut metsäekosysteemin ainevirroista: maaperän, metsän ja ilmakehän yhteydestä. Yhteistyö Markku Kulmalan ja Taisto Raunemaan kanssa on johtanut tieteen huippuyksikön kehittymiseen tästä aihepiiristä.


title: Pertti Hari

text: Hari on Suomalaisen tiedeakatemian varsinainen jäsen vuodesta 1999.


title: Pertti Hari

text: Pertti Harin aviopuoliso on aivotutkija, akateemikko Riitta Hari.


title: Valkoisen talon remontti 1949–1952

text: Valkoisen talon remontti oli perusteellinen uudistus, jossa Yhdysvaltain presidentin virka-asunnon päärakennuksen huonokuntoiset rakenteet purettiin ja korvattiin uusilla. Taloa remontoitiin kolme vuotta (1949–1952).


title: Valkoisen talon remontti 1949–1952

text: Presidentti Harry S. Truman oli aktiivisesti mukana suunnitelmassa.


title: Valkoisen talon remontti 1949–1952

text: Presidentti Franklin D. Rooseveltia oli varoitettu Valkoisen talon heikosta paloturvallisuudesta ja rakenteitten kunnosta 1941.


title: Valkoisen talon remontti 1949–1952

text: Laman ja toisen maailmansodan jälkeen rakennus oli huonossa kunnossa; seinissä oli halkeamia ja lattia oli sortumassa. Truman pyysi Public Buildings Administrationilta talon kunnon tutkimista. Rakennustarkastajat totesivat, että lattia pysyi koossa vain ”vanhasta tottumuksesta”. Margaret Trumanin pianon jalka meni lattian läpi toisessa kerroksessa, kesäkuussa 1948. Turvallisuussyistä johtuen presidentti joutui muuttamaan perheensä kanssa pois.


title: Valkoisen talon remontti 1949–1952

text: Päärakennuksen remontille asetettiin kolme vaihtoehtoa:


title: Valkoisen talon remontti 1949–1952

text: Remontti alkoi 13. joulukuuta 1949. Väliaikaiset parakit rakennettiin eteläiselle nurmialueelle. Toinen ja kolmas kerros purettiin ja rakennettiin teräksestä uudelleen.


title: Valkoisen talon remontti 1949–1952

text: Presidentin perhe muutti takaisin taloon 27. maaliskuuta 1952.


title: ND Gorica

text: Nogometno Društvo Gorica on jalkapalloseura Nova Gorican kaupungista Länsi-Sloveniasta. ND Gorica pelaa Slovenian korkeimmalla sarjatasolla Slovenian jalkapalloliigassa. Slovenian mestaruuden Gorica on voittanut neljästi: 1995–96 ja kolmesti vuosien 2003–2006 välillä. Gorica on esiintynyt monesti Euroopan sisäisissä turnauksissa, mutta ei ole Mestarien liigassa edennyt kolmatta karsintakierrosta eikä Eurooppa-liigassa toista karsintakierrosta pidemmälle.


title: Pekka Kunnola

text: Pekka Kunnola (s. 6. helmikuuta 1978 Valkeakoski) on suomalainen jalkapalloilija. Pelipaikaltaan hän oli hyökkääjä.


title: Pekka Kunnola

text: Kunnola pelasi ensimmäisen Veikkausliigan ottelunsa 10. elokuuta 1995, kun hänen edustamansa Haka voitti Kuusysin kotonaan 4–1. Ottelu oli hänen ainoansa liigassa kaudella 1995. Kunnola edusti Hakaa pääsarjatasolla lisäksi viidessä ottelussa kaudella 1996 ja yhdessä kaudella 1998. Hän pelasi Veikkausliigaa myös FC Hämeenlinnassa 14 ottelua kaudella 2002 ja kuusi ottelua kaudella 2003. Yhteensä liigaotteluita kertyi Kunnolalle 27. Ainoan liigamaalinsa Kunnola teki 4. elokuuta 2002, kun FC Hämeenlinna pelasi 3–3-tasapelin MyPaa vastaan vieraskentällä.


title: Tomi Nyman

text: Tomi Nyman (s. 20. elokuuta 1983 Helsinki) on suomalainen jalkapalloilija. Pelipaikaltaan hän oli keskuspuolustaja.


title: Tomi Nyman

text: Nyman pelasi Jokereissa kymmenen Veikkausliigan ottelua kaudella 2003. Ensimmäisen liigaottelunsa hän pelasi 14. kesäkuuta 2003, kun Jokerit hävisi vierasottelun FC Hämeenlinnalle 1–2. Nyman pelasi vuonna 2006 Alankomaissa Eerste divisiessä edustaen Omniworldiä. Suomessa Nyman edusti Jokerien lisäksi alemmilla sarjatasoilla Honkaa, Atlantista, Viikinkejä ja PK-35 Vantaata.


title: Funk Wav Bounces Vol. 1

text:
Funk Wav Bounces Vol. 1 on skotlantilaisen DJ-tuottaja Calvin Harrisin viides studioalbumi, joka julkaistiin 30. kesäkuuta 2017.
Funk Wav Bounces Vol. 1 nousi suoraan Suomen virallisen albumilistan ykköseksi viikolla 27/2017.


title: Hundred Years

text: Hundred Years on suomalainen Klaukkalasta kotoisin oleva hard rock- ja metalliyhtye, joka perustettiin vuonna 1991.


title: Hundred Years

text: Hundred Years julkaisi ensimmäisen levynsä "Year In – Year Out" vuonna 1993 Timo Tolkin tuottamana suomalaisen Bluelight Recordsin kautta. Koska Tolkki asui 1990-luvun alkupuolella Klaukkalassa, oli luontevaa, että yhtyeen toinen levy "Hundred Years" tehtiin myös Tolkin tuottamana Swat Team Palacessa eli yhtyeen treenikämpällä, jossa kävi demojaan äänittämässä myös yhtyeitä kuten Kyyria, The 69 Eyes, Waltari ja Hybrid Children. Yhtyeen kolmas ja toistaiseksi viimeinen albumi "Skyhook" tehtiin Finnvoxilla ja takana oli saksalainen Noise Records -levy-yhtiö.


title: Hundred Years

text: Hundred Years jäi tauolle vuonna 1997. Yhtye esiintyi ensimmäisellä Tuska-festivaalilla Tavastialla heinäkuussa 1998.


title: Mika Nenonen

text: Mika Nenonen (s. 28. huhtikuuta 1977 Tampere) on suomalainen jalkapalloilija. Pelipaikaltaan hän oli keskikenttäpelaaja.


title: Mika Nenonen

text: Nenonen pelasi ensimmäisen Veikkausliigan ottelunsa 8. lokakuuta 1994, kun hänen edustamansa RoPS hävisi vierasottelun Hakalle 1–5. Seuraavat liigaottelunsa Nenonen pelasi PK-35:ssä kaudella 1998. Hän pelasi 22 ottelua PK-35:n saavuttaessa SM-pronssia ja teki ensimmäisen liigamaalinsa 1. kesäkuuta, kun PK-35 voitti FinnPan kotonaan 1–0. Kausina 1999–2001 Nenonen edusti Jokereita yhteensä 61 liigaottelussa. Jokereissa hän oli saavuttamassa SM-hopeaa kaudella 2000. Kaudella 2002 Nenonen edusti Tampere Unitedia 29 liigaottelussa. Kausina 2003–2005 Nenonen pelasi Hakassa 51 liigaottelua. Hakassa hän voitti Suomen-mestaruuden kaudella 2004 ja SM-hopeaa kaudella 2003. Yhteensä Nenonen pelasi 174 liigaottelua, joissa hän teki 21 maalia.


title: Mika Nenonen

text: Suomen Cupin Nenonen voitti Jokereissa 1999 ja Hakassa 2005. PK-35:n kanssa hän oli häviämässä loppuottelua 1998.


title: Pekka Santtila

text: Pekka Santtila (s. 1972) on Åbo Akademin soveltavan psykologian professori (vuodesta 2009). Hän on toiminut myös dekaanina ja vararehtorina Åbo Akademissa.


title: Pekka Santtila

text: Hän valmistui psykologiksi (PsyM) Åbo Akademista vuonna 1995 ja suoritti maisteritutkinnon (M.Sc.) myös Liverpoolin yliopistossa 1999. Hän valmistui Åbo Akademista tohtoriksi vuonna 2000. Hänen englanninkielinen oikeudellisen todistamisen psykologiaa tarkastelevan väitöskirjansa (1999) otsikkona oli "Explorations in the psychology of testimony".


title: Erik Andersson

text: Erik Vilhelm Andersson (2. helmikuuta 1948 Finström – 21. huhtikuuta 2018 Turku) oli suomalainen kielitieteilijä, runoilija ja Åbo Akademin ruotsin kielen professori (emeritus).


title: Erik Andersson

text: Andersson tuli ylioppilaaksi Ålands lyceumista vuonna 1966. Hän valmistui Åbo Akademista filosofian kandidaatiksi ja maisteriksi vuonna 1969, lisensiaatiksi 1972 ja filosofian tohtoriksi 1977. Vuosina 1971–1972 hän suoritti jatko-opintoja Yhdysvalloissa Wisconsinin yliopistossa Madisonissa.


title: Erik Andersson

text: Hän työskenteli Åbo Akademin ruotsin kielen apulaisprofessorina vuosina 1977–1991 ja professorina vuodet 1991–2012.


title: Erik Andersson

text: Hänen kirjoittamiaan kirjoja ovat


title: Erik Andersson

text: Hän osallistui merkittävällä panoksellaan yhdessä (Ulf Telemanin ja Staffan Hellbergin kanssa) myös laajalti tunnettujen ruotsin kielen kielioppien "Svenska Akademiens grammatik" (1999) ja "Inledning till grammatiken" (2001) kirjoittamiseen.


title: Erik Andersson

text: Andersson oli Suomen Tiedeseuran jäsen vuodesta 1986.


title: Erik Andersson

text: Runoteosten lisäksi Andersson laati messutekstejä, joita ovat säveltäneet Jan Hellberg ("Vi famnas av din skapelse") ja Juhani Haapasalo ("Se Människan").


title: John Monckton

text: John James Moncton (28. lokakuuta 1938 Armidale, Uusi Etelä-Wales – 29. kesäkuuta 2017) oli australialainen uimari ja olympiamitalisti. Hän teki urallaan myös maailmanennätyksiä.


title: John Monckton

text: Moncton saavutti 100 metrin selkäuinnissa olympiahopeaa Melbournessa 1956 hävittyään maanmiehelleen David Theilelle. Hän kilpaili samalla matkalla myös Rooman kesäolympialaisissa 1960 sijoittuen seitsemänneksi. Moncton teki urallaan selkäuintimatkojen maailmanennätyksiä ja voitti kultamitaleja Kansainyhteisön kisoista. Hän kuoli 78-vuotiaana 29. kesäkuuta 2017.


title: Igor Kokoškov

text: Igor Kokoškov (, s. 17. joulukuuta 1971) on serbialais-yhdysvaltalainen koripallovalmentaja.


title: Igor Kokoškov

text: Jugoslavian liittotasavallassa valmennusuransa aloittanut Kokoškov on toiminut 2000-luvulla useiden NBA-seurojen apuvalmentajana. Pisimmät NBA-jaksonsa hän on viettänyt Detroit Pistonsin ja Phoenix Sunsin valmennusryhmissä. Pistonsissa hän voitti NBA:n mestaruuden vuonna 2004.


title: Igor Kokoškov

text: Toukokuussa 2018 Kokoškov siirtyi NBA-joukkue Phoenix Sunsin päävalmentajaksi. Hän oli ensimmäinen muualla kuin Pohjois-Amerikassa syntynyt ja kasvanut päävalmentaja NBA:ssa.


title: Igor Kokoškov

text: Kokoškov on kokenut maajoukkuevalmentaja. Vuosina 2004–2005 hän toimi Serbia ja Montenegron koripallomaajoukkueen apuvalmentajana Ateenan kesäolympialaisissa 2004 ja vuoden 2005 EM-kilpailuissa. Vuosina 2008–2015 hän toimi Georgian maajoukkueen päävalmentajana johdattaen maan vuosien 2011, 2013 ja 2015 EM-kilpailuihin. Vuonna 2016 Kokoškov aloitti Slovenian maajoukkueen päävalmentajana ja huipensi valmentajakautensa vuoden 2017 Euroopan mestaruuteen.


title: Claudia Procula

text: Claudia Procula oli legendojen ja perimätiedon mukaan Pontius Pilatuksen vaimo. Hänet mainitaan ilman nimeä Matteuksen evankeliumissa, jossa hän pyytää miestään säästämään Jeesuksen hengen. Claudia Proculan mainitaan nähneen Jeesuksesta unia.


title: Claudia Procula

text: Apokryfinen Nikodeemuksen evankeliumi kertoo tapahtumista eritellymmin. Kirkkoisä Origenes esitti, että Claudia Proculasta olisi tullut kristitty ja uni olisi ollut Jumalan lähettämä. Kilpailevat lähteet väittävät unen tulleen Saatanalta, joka yritti estää Jeesuksen ristiinnaulitsemisen.


title: Claudia Procula

text: Claudia Procula on ortodoksisen kirkon ja Etiopian ortodoksisen kirkon pyhimys. Ortodoksinen kirkko viettää Claudia Proculan muistopäivää 27. syyskuuta ja Etiopian ortodoksinen kirkko viettää Cladia Proculan ja Pontius Pilatuksen yhteistä muistopäivää 25. kesäkuuta.


title: Claudia Procula

text: Joissakin keskiaikaisissa taideteoksissa Claudia Procula esiintyy yhdessä miehensä kanssa. Hän yleensä seisoo miehensä takana, joskus kuiskaten hänen korvaansa.


title: Claudia Procula

text: Vuonna 1611 ilmestyi englantilaisen runoilijan Aemilia Lanyerin runo "Salve Deus Rex Judaeorum". Claudia Procula on runon päähenkilö, joka kertoo tarinan Aatamista ja Eevasta ja väittää Pontius Pilatuksen tehneen syntiä kun ei kuunnellut vaimoaan. Pontius Pilatuksen synti olisi päinvastainen kuin Aatamin: Aatami kuunteli vaimoaan eikä estänyt pahuutta tapahtumasta. Näin Claudia Procula oiisi eräänlainen naisemansipaation esitaistelija.


title: Claudia Procula

text: Charlotte Brontë kirjoitti vuonna 1846 runon Pilatuksen vaimon uni. Sen jälkeen Claudia Procula on esiintynyt kirjallisuudessa muun muassa kahdessa Antoinette Mayn romaanissa, jotka ilmestyivät 2006 ja 2008. Niissä hän kertoo, että Pilatuksen puoliso olisi Rooman ylhäisöä ja keisari Augustuksen sukulainen.


title: Claudia Procula

text: Suomalaisessa kirjallisuudessa Claudia Procula esiintyy Asko Sahlbergin romaanissa "Pilatus" (2016). Romaanissa hänet kuvataan paljon lukevaksi, vakavamieliseksi, jumalia ja Jumalaa pohdiskelevaksi naiseksi. Kun Pilatus ja Claudia asuvat Caesareassa, nuori Jeshua (Jeesus) -niminen puuseppä valmistaa hänelle vaatekaapin. Claudia ja Jeshua tutustuvat ja Claudia pohtii Jeshuan opetuksia. Vanhemmalla iällä hän palaa Palestiinaan liittyäkseen kristittyihin.


title: Claudia Procula

text: Claudia Proculan hahmo esiintyy useissa elokuvissa. Vuonna 1927 valmistuneessa Cecil B. DeMillen elokuvassa "Kuningasten kuningas" häntä esitti Majel Coleman. Vuonna 1935 ensi-iltaan tuli Julien Duvivierin elokuva "Golgatha", jossa häntä näytteli Edwige Feullière. Hänet mainitaan ohimennen vuonna 1953 ensi-illan saaneessa elokuvassa "Näin hänen kuolevan", jossa käsiään pesevä Pilatus tokaisee: "vaimollanikin oli tästä asiasta mielipiteensä." Hän esiintyy lyhyesti myös komediassa Brianin elämä.


title: Claudia Procula

text: Elokuvassa "The Passion of the Christ" (2004) hän esiintyy nimellä Claudia Procles ja häntä esittää Claudia Gerini. Elokuvassa hän yrittää turhaan saada miehensä säästämään Jeesuksen hengen. Hän tarjoaa lohtuaan ristiinnaulitsemisen jälkeen Jeesuksen äidille ja Maria Magdalenalle.


title: Dave Franco

text: Dave Franco (12. kesäkuuta 1985 Palo Alto, Kalifornia) on yhdysvaltalainen näyttelijä. Hänellä on isänsä puolelta portugalilaiset ja ruotsalaiset sukujuuret ja äitinsä puolelta venäjänjuutalaiset sukujuuret. Näyttelijä James Franco on hänen veljensä.


title: Dave Franco

text: Hän aloitti uransa pikkurooleissa elokuvissa kuten "Superbad" ja "Charlie St. Cloud". Hänen läpimurtorooli oli elokuvassa "21 Jump Street". Hänen uransa muita elokuvia ovat mm. "Suuri puhallus", "Suuri puhallus 2", "Naapurit" ja "Warm Bodies". Hän näytteli myös komediasarjan "Tuho-osaston" yhdeksännellä kaudella.


title: Dave Franco

text: Hän meni naimisiin Alison Brien kanssa vuonna 2017.


title: Ullavanjärvi

text: Ullavanjärvi on Keski-Pohjanmaalla Kokkolan kaakkoisosassa sijaitseva järvi. Se on valuma-alueensa latvajärvi.


title: Ullavanjärvi

text: Järven pinta-ala on 1 300 ha eli 13 km². Se on 6,6 kilometriä pitkä ja 5,0 kilometriä leveä. Järvellä on kaksi erityyppista osaa. Järvenselkä käsittää järven länsipuoliskon ja järven itäpuolisko on melko saaristoinen. Siellä on laaja lahti, joka alkaa Yrjäniemen ja Haaponiemen välistä. Järvi on yleensä matalampi kuin kaksi metriä, mutta yli kaksi metrisiä alueita on vain järvenselällä. Suurin kartassa merkitty syvyyslukema on 2,9 metriä. Järvessä on runsaasti kiviä ja pieniä saariakin on paljon. Pohjoispäässä suuria saaria ovat Talvisaari, Iso Teerisaari, Pikku Petäjäsaari ja Tullisaari. Etelärannassa oleva Selkäsaari on niemi, mutta sen länsipuolella ovat Matinkari, Vesikari, Pitkäkari, Syväkarit ja Haarakarit. Keskellä järveä sijaitsevat Iso Lohikari, Pikku Lohikari, Paskalaatta, Iso Hiidenluoto, Pikku Hiidenluoto, Kantelesaaret, Puurosaari, Harppusaari, Tynnyrisaari, Pihlajamaankari, Kaksossaari, Tammasaari ja Yrjöniemenkarit. Itäpään lahdessa sijaitsevat Pitkäkari, Vareskari ja Äilänne.


title: Ullavanjärvi

text: Järven rantaviivan pituus on 73 kilometriä. Rannat ovat hyvin matalia kuten koko järvikin. Monet rannat ovat ruokottuneita tai soistuneita, mutta kovalla maalla ovat rannat metsämaata ja usein myös peltomaata. Järven laajempi ympäristö on soistunutta ja ojitettua metsämaata. Suo-ojat laskevat järveen, mikä vaikutta vedenlaatuun. Järvi onkin luokiteltu luokkaan " matalat runsashumuksiset järvet" ja se on rehevöitynyt . Järven vedenpinnan korkeus on 112,6 metriä mpy, mutta se on ollut joskus muutaman metrin korkeampi. Järvenlaskusta paljastuneet maat on pyritty ottamaan viljelyyn, mutta esimerkiksi Hanhilahdessa on hyödyntämätöntä luhtaa ja suoaluetta. Monet pellot on vallattu järveltä viljelyyn rakentamalla niille tulvilta suojaavat rantavallit.


title: Ullavanjärvi

text: Järven ympärillä sijaitsee muutama pikkukylä, joita ovat Mäkelä, Haapala, Korpi, Viitasalo, Törbacka ja Länttä. Kaustiselta Sieviin kulkeva kantatie 63 menee Neverbackan ja Haapalan kautta, kun tie ohittaa järven sen länsipuolelta. Järven ympäri pääsee yhdysteitä 18097 ja 18099 pitkin. Korvesta lähtee seututie 757 kohti Ullavaa ja Kälviää.


title: Ullavanjärvi

text: Järven vedenlaatua kuvaa hyvin runsashumuisuus ja rehevöityneisyys. Koska järven vesitilavuus on pieni ja sen veden vaihtuvuusväli on pitkä, vaikuttaa maatalouden hajakuormitus siihen tavallista voimakkaammin. Rehevöityminen alkoi jo 1970-luvulla, mutta se näyttää tasaantuneen 2000-luvulla. Järven yleistilaa ja kalaston tilaa pidetään tyydyttävänä ja sen levätilannetta pidetään hyvänä. Kuten rehevöityneissä järvissä on tavallista, on kalojen ikäjakauma painottunut lukumääräisesti nuoriin yksilöihin, mutta täällä ei särjellä ole ylivaltaa muihin lajeihin nähden. Veden ravinnepitoisuuksia on tutkittu vuosien 2006–2012 välisellä ajalla. Niiden tulosten mukaan veden kokonaisfosforipitoisuus oli keskimäärin 57 mikrogrammaa litrassa vettä (μg/l), kokonaistypen pitoisuudet 1030 μg/l ja klorofyllipitoisuudet 27,4 μg/l. Veden näkösyvyys on vain 0,6 metriä, joten vesi on sameaa. Veden happipitoisuus voi laskea tasolle 0,5 milligrammaa litrassa vettä (mg/l), mikä ei aina riitä kaikille eliöille. Järven vedenpinnan nostoa pohditaan parhaillaan.


title: Ullavanjärvi

text: Seudun urheilukalastajien kartassa on merkitty kolme veneiden vesillelaskupaikkaa. Etelärannalla Rahkosessa sijaitsee yksi ja Haapalassa länsirannalla niitä on kaksi paikkaa. Haapalassa on myös uimaranta.


title: Ullavanjärvi

text: Vuonna 1809 käynnistettiin järvenlaskuun tähtäävä hanke, jolla Ullavanjärven vedenpintaa laskettiin lopulta 3,5 metriä. Se valmistui vuonna 1827. Sen myötä seudun viljelymaiden märä lisääntyi 15 km².


title: Ullavanjärvi

text: Järvi sijaitsee Perhonjoen vesistössä (vesistöaluetunnus 49) Ullavanjoen valuma-alueella (49.05), jonka alueella olevassa Ullavanjärven alueeseessa (49.054) järvi sijaitsee.


title: Ullavanjärvi

text: Valuma-alue saa pääosan vedestänsä omasta ympäristöstään. Järvellä vaikuttaa olevan kaksi lasku-uomaa, jolloin se on bifurkaatiojärvi. Yksi laskuoja Vanhaoja lähtee Korven kylän kohdalta ja toinen Kylmäoja lähteen Päivälahdelta Varessaaren takaa. Kylmäoja vaikuttaa olevan pääuoma, jonne järvi katsotaan laskevan. Laskujoki kuuluu Vionojan alueeseen (49.053). Kylmäojan nimi muuttuu alempana Vionojaksi ja Ullavan jälkeen Ullavanjoeksi. Vanhaoja yhtyy ensin Hongistonojaan, joka yhtyy sitten Ullavanjokeen Herlevin kylässä. Ullavanjoen vedet sekoittuvat Perhonjokeen Emmesissä ja se laskee Perämereen Kokkolassa.


title: Ullavanjärvi

text: Ullavanjärven alueella on 3 yli hehtaarin kokoista järveä tai lampea, jotka laskevat suoraan tai välillisesti järveen. Ne ovat Ämmäsenjärvi (15 ha), Raikolampi (4,1 ha) ja Kaakkurilampi (3,3 ha).


title: Roope Laavainen

text: Roope Laavainen (s. 23. elokuuta 1998 Vantaa) on suomalainen jääkiekkopuolustaja, joka edustaa SM-liigajoukkue Hämeenlinnan Pallokerhoa. Hän laukoo oikealta.


title: Roope Laavainen

text: Laavainen on Karhu-Kissojen kasvatti. Hän voitti seurassa kauden 2012–2013 päätteeksi C-nuorten Mestis-pronssia. Kaudeksi 2013–2014 Laavainen siirtyi Jokereiden C-nuoriin, joiden varakapteenina hän toimi. Laavainen pelasi kauden aikana myös yhden ottelun lainalla Kiekko-Vantaan C-nuorissa. Kaudella 2014–2015 hän oli Jokereiden B-nuorten eniten maaleja tehnyt puolustaja tehoilla 11+15=26, joilla Laavainen jakoi B-nuorten SM-sarjan puolustajien maalipörssin neljännen sijan HIFK:n Elias Ulanderin kanssa ja puolustajien pistepörssin yhdeksännen sijan Blues II:n Juhani Merikannon kanssa.


title: Roope Laavainen

text: Kaudella 2015–2016 Laavainen oli Jokereiden B-nuorten tehokkain puolustaja Eero Teräväisen kanssa tehoilla 5+17=22. He jakovoivat B-nuorten SM-sarjan puolustajien pistepörssin kymmenennen sijan Bluesin Bernard Isiguzon kanssa. Kaudella 2016–2017 Laavainen oli seuran A-nuorten tehokkain puolustaja tehoilla 5+16=21. Hän edusti Jokereita kauden aikana myös Junior Club World Cupissa.


title: Roope Laavainen

text: Chicago Blackhawks varasi Laavaisen neljännellä kierroksella 119. pelaajana . Ennen tätä saman vuoden huhtikuussa hän teki kolmivuotisen sopimuksen SM-liigajoukkue Hämeenlinnan Pallokerhon kanssa. Laavainen teki liigadebyyttinsä kauden 2017–2018 avauskierroksella 8. syyskuuta 2017 Oulun Kärppiä vastaan. Hänet merkittiin HPK:n kakkospuolustajapariin Petteri Nikkilän viereen. Laavainen sai ottelussa jääaikaa 18.38 minuuttia. Kaikkiaan hänen tulokaskautensa toi 39 runkosarjaottelussa neljä syöttöpistettä. Laavainen pelasi osan kaudestaan myös lainalla Mestis-joukkue Lempäälän Kisassa, jossa hän pelasi kauden loppuun. Laavainen teki siellä 15 runkosarjaottelussa tehot 1+1=2 ja viidessä playoff-ottelussa tehot 1+2=3.


title: Roope Laavainen

text: Lokakuussa 2018 HPK lainasi Laavaisen viiden ottelun ajaksi Mestis-joukkue TuToon. Palattuaan takaisin HPK:n vahvuuteen hän teki liigauransa avausmaalin 19. lokakuuta 2018 Mikkelin Jukureita vastaan. Laavaisen osuma jäi HPK:n 5–3-voittoon päättyneen ottelun ratkaisumaaliksi. Jorma Ijäs valitsi hänet ottelun Alumnien tähtien ykköstähdeksi.


title: Roope Laavainen

text: Laavainen putosi viimeisten joukossa Suomen alle 20-vuotiaiden MM-leiriryhmästä vuoden 2018 turnaukseen. Yhteensä hän on pelannut 20 nuorten ja kuusi poikien maaottelua.


title: Hällskäret

text: Hällskäret on Kokkolassa Perämereen ulottuva niemeke. Niemelle kulkee yleinen hiekkatie. Niemen päässä kallioilla sijaitsee Kokkolan kaupungin ylläpitämä laavu. Laavulta löytyy polttopuut valmiina. Talvella laavun kautta kulkee hiihtolatu Trullevista Poroluotoon. Voimakkaan maankohoamisen myötä rantaviiva muuttuu jatkuvasti ja merkit ovat selvästi nähtävissä niemellä. Hällskäret on suosittua mökkialuetta.


title: Hällskäret

text:
Lähteet:
https://www.google.fi/maps/place/Hällskäret/@63.9133604,23.1329815,15z/data=!4m5!3m4!1s0x46874c003c1fb5eb:0x78961df6197a335b!8m2!3d63.9141822!4d23.1356508


Hällskäret


title: Eric Fabricius

text: Eric Fabricius (s. – ) oli Tukholman yliopiston etologian professori.


title: Eric Fabricius

text: Hän valmistui filosofian tohtoriksi Helsingin yliopistosta vuonna 1953. Hänen saksankielinen eläinekologiaan ja etologiaan liittyvä väitöskirjansa (1951) oli otsikoitu "Zur Ethologie junger Anatiden". Hän oli vuodesta 1955 lähtien Tukholman yliopiston ekologian ja etologian dosentti.


title: Eric Fabricius

text: Fabricius työskenteli vuodesta 1947 assistenttina Drottningholmissa sijanneessa makeanveden laboratoriossa (Sötvattenslaboratoriet), toimien vuodesta 1950 lähtien kalatarkastajana ja vuodesta 1953 laboratoriotyöntekijänä. Tukholman yliopiston eläintieteen laitoksen palveluksessa vuosina 1959–1981. Hän oli vuodesta 1970 Ruotsin luonnontieteellisen tutkimusneuvoston (NFR) etologian professori, vuosina 1980–1981 Tukholman yliopiston professori.Tämän lisäksi runsaasti populaaritieteellisiä kirjoituksia ja artikkeleita päivälehdissä, oli eräs alansa ammattikirjallisuuden ja hakuteosten tekijöistä sekä toimi etiologian kansainvälisen "Behavior"-julkaisun yhtenä toimittajana.


title: Jari Uutela

text: Jari Uutela (s. 23. syyskuuta 1981 Kouvola) on suomalainen laulaja-lauluntekijä. Hän on julkaissut albumit: "Läpikulkumatkalla" (2012) sekä "Henkilökohtaista" (2016).


title: Jari Uutela

text: Uutela säveltää ja sanoittaa kappaleensa pääosin itse. Yhteistyökumppaneina Uutelalla on mm. Valovuosi-yhtyeestäkin tuttu Samson, joka toimii myös Jari Uutelan tuottajana sekä duokaveri Salla Flinkman.


title: Jari Uutela

text: Ensimmäistä kertaa Jari Uutelan nimi ponnahti hetken ajaksi yleisempään tietoisuuteen vuonna 2003 jolloin hän osallistui Idols-kilpailuun, jossa idolstuomari Asko Kallonen kutsui Uutelaa nimellä: “Hangon Keksi”. Tuolloin Uutelalla oli vain hieman keikkakokemusta Ambrosia-yhtyeen kanssa. Uutelan pudottua Idols-kilpailuista semifinaalivaiheessa, hän perusti yhtyeen nimeltä :no:status, joka sai jo hieman näkyvyyttä radioaalloilla ja oli haastatteluissakin, mutta ehti hajota ennen debyyttialbumin julkaisua. Bändin hajottua Uutela keskittyi hiomaan taitojaan säveltämisen, sanoittamisen ja kitaransoiton parissa ja teki töitä saadakseen kappaleet toimimaan trubaduurina.


title: Jari Uutela

text: Vuonna 2009 Jari Uutela osallistui kitaran ja omien biisiensä kanssa Talent Suomi -kykyjenetsintäkilpailuun, jolloin etenkin Kouvolan Sanomat tiedotti aktiivisesti “oman kylän pojan” menestymisestä kilpailussa kunnes Uutela putosi kilpailun semifinaalivaiheessa. Kilpailun jälkeen televisiossakin kuultu, singlenä julkaistu Autiomaa-ajat sai hieman yksittäisiä radiosoittokertoja.


title: Jari Uutela

text: Vuonna 2012 Uutela osallistui Ikaalisten artistivalmennukseen ja alkoi myydä systemaattisesti omia keikkojaan ympäri Suomea. Lokakuussa 2012 Uutela julkaisi debyyttialbuminsa Läpikulkumatkalla, jonka hän jakoi keikkojen yhteydessä yleisölle ilmaiseksi. Läpikulkumatkalla-albumin julkaisun jälkeen Uutela on pystynyt elättämään itsensä keikkailemalla.


title: Jari Uutela

text: Sittemmin vuonna 2016 Henkilökohtaista-albumilta julkaistut singlet, Muistijäljet, Kerjäläinen ja Tuulisille teille, saivat kaikki soittoa Radio SuomiPopin Top10 -ohjelmassa. Lisäksi itsenäinen singlejulkaisu Moottoritie oli kuuma (feat Samson) nostettiin ilmestyessään YLEn Radio Suomen levyuutuuksiin. Kyseisen singlen julkaisukeikka toimitettiin live-striiminä Facebookissa.


title: Jari Uutela

text: 17.3.2017 ollessaan SuomiPopin haastattelussa Kimmo Sainio vieraana Jari Uutela ilmoitti, että ei aio enää julkaista albumeita, vaan tulee jatkossa julkaisemaan vain singlejä. Tämän jälkeen kesäkuussa 2017 julkaistua Kipinä -singleä striimattiin Spotifyssa reilun viikon aikana 21 000 kertaa.


title: Jari Uutela

text: Uutela on säveltänyt ja sanoittanut valtaosan kappaleista mm. Weeran WEERA-albumille (Hytinä-levyt, 2010). Lisäksi hän on säveltänyt pääosan kappaleista Iina Kangasharjun Kaunokirjaimia-albumille, jonka avausraita ”Unten kaivo” oli vuonna 2011 Radio Suomen neljänneksi soitetuin kappale. Lisäksi vuoden 2012 lokakuussa Iina kangasharju esitti ko. albumilta suorassa Plan Ilta Lapselle -konsertissa Uutelan säveltämän ja Samuli Koivulahden sanoittaman kappaleen; Taivaanrannanmaalari.


title: Impola (täsmennyssivu)

text: Impola tarkoittaa esimerkiksi seuraavia:


title: Teppo Haapasalo

text: Teppo Juhani Haapasalo (s. 27. tammikuuta 1968 Jyväskylä) on jyväskyläläinen muusikko, graafinen suunnittelija ja televisiotuottaja. Haapasalo soittaa yhtyeissä Death Is Liberty (kitara ja laulu) ja Estado Novo (laulu). Lisäksi Haapasalo tuottaa elektronista musiikkia nimellä Haapasalo. Haapasalo on soittanut myös yhtyeissä Purity, Timo Rautiainen & Trio Niskalaukaus, Penis Surprise, Chorea ja Vapaavarsi Franklin.


title: Teppo Haapasalo

text: Haapasalo on koulutukseltaan televisiotuottaja. Lisäksi Haapasalo on tuottaja Concorde Music Company levy-yhtiössä, jossa mukana ovat myös tuottajat Hiili Hiilesmaa ja Jaakko Tarvainen.


title: Derry City FC

text: Derry City Football Club () on jalkapalloseura Londonderryn kaupungista Luoteis-Pohjois-Irlannista. Derry City pelaa Irlannin korkeimmalla sarjatasolla League of Ireland Premier Divisionissa. Maansa mestaruuden seura on voittanut kahdesti: 1988–89 ja 1996–97. FAI Cupin seura on voittanut 1989, 1995, 2002, 2006 ja 2012. Irish Cupin seura on voittanut 1949, 1954, 1964.


title: Lincoln Navigator

text: Lincoln Navigator on yhdysvaltalaisen Lincoln Motor Companyn valmistama iso katumaasturi. Autoa myydään pääsin Pohjois-Amerikassa.


title: Väinö Mäkelä (kestävyysjuoksija)

text: Väinö Ilmari Mäkelä (20. joulukuuta 1921 Mouhijärvi – 19. joulukuuta 1982 Tampere) oli suomalainen keskimatkojen juoksija ja kestävyysjuoksija. Hän edusti Tampereen Pyrintöä ja oli pituudeltaan 178 cm.


title: Väinö Mäkelä (kestävyysjuoksija)

text: Mäkelä sijoittui Lontoon olympialaisissa 1948 kahdeksanneksi 5 000 metrin juoksussa ajalla 14.43,0. Brysselin EM-kilpailuissa 1950 hän oli samalla matkalla neljäs ajalla 14.30,8.. Pronssimitalisti Gaston Reiffille hän hävisi 4,6 sekuntia.


title: Väinö Mäkelä (kestävyysjuoksija)

text: Mäkelä voitti 5 000 metrin maaottelujuoksun Pariisissa ja Oslossa 1948 sekä Helsingissä 1949. Kalevan kisoissa hän saavutti 5 000 metrillä kultaa 1950 ja hopeaa 1949 sekä 1 500 metrillä pronssia 1945, 1949 ja 1950.


title: HMAS Condamine

text: HMS Condamine (viirinumerot K698 ja F698) oli Australian kuninkaallisen laivaston vuonna 1946 palvelukseenotettu River-luokan fregatti.


title: HMAS Condamine

text: Alus tilattiin 23. joulukuuta 1942 New South Wales State Dockyardilta Newcastlesta ja sen köli laskettiin 30. lokakuuta 1943. Alus laskettiin vesille 4. marraskuuta 1944 kumminaan Uuden Etelä-Walesin pääministeri McKellin puoliso ja se otettiin palvelukseen 22. helmikuuta 1946 Sydneyssä ensimmäisenä päällikkönään komentajakapteeni Robert J. Hodge.


title: Pasi Lind

text: Pasi Lind (s. 16. kesäkuuta 1961) on suomalainen judoka.


title: Pasi Lind

text: Lind sijoittui Euroopan-mestaruuskilpailujen alle 95 kg:n painoluokassa viidenneksi Belgradissa 1986 ja seitsemänneksi Helsingissä 1989. British Openissa hän oli alle 95-kiloisissa toinen 1988 sekä kolmas 1986 ja 1987.


title: Pasi Lind

text: Lind saavutti Pohjoismaiden-mestaruuskilpailuissa kultaa yli 95 kg:n painoluokassa ja avoimessa sarjassa 1986 sekä pronssia alle 95-kiloisissa ja avoimessa luokassa 1984. Suomen-mestaruuskilpailuissa hän saavutti kahdeksan kultaa, yhden hopean ja kaksi pronssia.


title: Lincoln MKX

text: Lincoln MKX on Lincoln Motor Companyn valmistama crossover. MKX korvasi Lincoln Aviatorin. Vuodesta 2018 mallin nimi on Lincoln Nautilus.


title: Matti Lattu

text: Matti Lattu (s. 21. kesäkuuta 1971) on suomalainen judoka.


title: Matti Lattu

text: Lattu sijoittui Oostenden EM-kilpailuissa 1997 seitsemänneksi alle 78 kg:n painoluokassa. Opiskelijoiden MM-kilpailuissa hän sai pronssia samassa sarjassa vuonna 1996.


title: Matti Lattu

text: Lattu voitti Finnish Openin alle 81-kiloisten sarjan 1998. Suomen-mestaruuskilpailuissa hän saavutti kuusi kultamitalia ja kaksi pronssia.


title: Lincoln MKZ

text: Lincoln MKZ on yhdysvaltailaisen Lincoln Motor Companyn valmistama 4-ovinen sedan. Autoa valmistetaan Hermosillossa, Meksikossa.


title: Lincoln MKZ

text: Autoa kutsuttiin alun perin Lincoln Zephyriksi.


title: Ali Touré Farka

text: Ali Touré Farka on malilaisen muusikon Ali Farka Tourén esikoisalbumi, joka julkaistiin vuonna 1976.


title: Ali Touré Farka

text: Kaikki kappaleet Ali Farka Touré.


title: Lincoln MKT

text: Lincoln MKT on crossover, jota valmistaa yhdysvaltalainen Lincoln Motor Company. Ford Motor Company omistaa Lincolnin.


title: Lincoln MKT

text: MKT ("T" tulee sanasta tourer) on Lincolnin toinen crossovermalli. Ensimmäinen oli Lincoln MKX. Automalli uudistettiin vuonna 2013.


title: Lincoln MKT

text: Ford ilmoitti lokakuussa 2010, että se suunnittelee livree- ja limusiini versiota MKT:stä. Autonmallien oli tarkoitus korvata Lincoln Town Carin. Mallit julkistettiin seuraavan vuoden helmikuussa nimellä "MKT Town Car" ja "MKT Limousine".


title: Lincoln MKT

text: Mallien suurimmat erot ovat pituus. MKT Town Car on yhtä pitkä kuin tavallinen MKT, MKT Limousine on paljon pidempi.


title: Lincoln MKT

text: MKT:tä käytetään myös ruumisautona.


title: Wolff-toisiintuminen

text: Wolff-toisiintuminen on toisiintumisiin kuuluva kemiallinen reaktio, jossa diatsokarbonyyliyhdisteestä muodostuu keteenijohdannainen. Reaktio tapahtuu joko lämmitettäessä tai valokemiallisesti. Reaktion raportoi ensimmäisen kerran saksalainen Ludwig Wolff vuonna 1912.


title: Wolff-toisiintuminen

text: Wolff-toisiintuminen voi tapahtua diatsokarbonyyliyhdisteille niitä lämmitettäessä tai säteilyttämällä niitä valolla. Termisissä reaktioissa käytetään katalyyttinä usien hopeaoksidia tai hopeabentsoaattia ja fotokemiallisissa reaktioissa kolloidista platinaa tai kuparia. Diatsokarbonyyliyhdisteet voivat esiintyä kahtena eri konformaationa, jotka ovat s(Z)- ja s-(E)-konformaatiot. Näiden konformaatioiden reaktiomekanismi poikkeaa toisistaan. Lämmitettäessä mekanismissa orgaanisten ryhmien siirtyminen eli toisiintuminen ja typen irtoaminen molekyylistä voivat tapahtua samanaikaisesti. Toinen Wolff-toisiintumisen mahdollinen reaktiomekanismi on vaiheittainen, jossa ensin muodostuu ketokarbeeni, joka toisiintuu keteeniksi.


title: Wolff-toisiintuminen

text: Fotokemiallisissa Wolff-toisiintumisissa mekanismi tapahtuu edellä mainitusti. Tämän lisäksi reaktio voi tapahtua kolmannellakin tavalla, jossa muodostuu välituotteena oksireenirengas, josta muodostuu toisiintuva ketokarbeeni.


title: Wolff-toisiintuminen

text: Mikäli diatsokarbonyyliyhdiste on rengasrakenteinen, tapahtuu Wolff-toisiintumisissa yleensä rengaskoon pienentyminen yhdellä hiiliatomilla. Wolff-toisiintuminen on osa Arndt–Eistert-reaktion mekanismia.


title: Consequence of Sound

text: Consequence of Sound eli CoS on Yhdysvaltain Chicagossa toimiva verkkolehti, joka sisältää uutisia, pääkirjoituksia sekä musiikki- ja elokuva-arvosteluja. Sivuston perusti syyskuussa 2007 Alex Young. Technorati on listannut Consequence of Soundin yhdeksi vaikutusvaltaisimmista musiikkisivustoista.


title: Consequence of Sound

text: Sivusto on ottanut nimensä Regina Spektorin kappaleesta ”Consequence of Sounds”.


title: Lincoln MKC

text: Lincoln MKC on Lincoln Motor Companyn vuodesta 2014 lähtien valmistama crossover-tyyppinen automalli. Se esiteltiin Los Angelesin autonäyttelyssä marraskuussa 2013.


title: Lincoln MKC

text: Autoa valmistetaan Louisvillessä, Kentuckyssä.


title: Lincoln Continental

text: Lincoln Continental on ylellinen sedan, jota yhdysvaltalainen Ford Motor Company valmistaa Lincoln -brändin alla. Ensimmäinen Continental esiteltiin vuonna 1939.


title: Lettohernesara

text: Lettohernesara eli pikkunokkasara ("Carex viridula" var. "bergrothii") on yksi hernesaran ("Carex viridula") kolmesta Suomessa esiintyvästä muunnoksesta. Sitä on joskus pidetty myös omana lajinaan, hernesaran alalajina tai keltasaran ("Carex flava") alalajina. Rantahernesaran ("Carex viridula" var. "viridula") ja sirohernesaran ("Carex viridula" var. "pulchella") tavoin lettohernesara kuuluu niin kutsuttuun keltasararyhmään, jonka lajien, alalajien, muunnosten ja risteymien erottaminen toisistaan on hankalaa.


title: Lettohernesara

text: Lettohernesara on muiden hernesaran muunnosten tavoin erilaistähkäinen sara, ja sillä on tavallisesti yksi hedetähkä sekä kahdesta neljään emitähkää. Emitähkissä pullakot ovat tiiviisti toistensa vieressä. Lettohernesaran pullakot ovat lähes pallomaisia ja niissä on melko lyhyt suuota. Tähkäsuomut ovat hyvin pienet.


title: Lettohernesara

text: Lettohernesara on harvinainen ja sitä kasvaa vain märillä kalkkivaikutteisilla letoilla. Lettohernesara kasvaa usein paikoilla, joilla muuta kasvillisuutta ei ole juuri lainkaan. Suomessa lettohernesara on luokiteltu vaarantuneeksi (VU) kasviksi.


title: Lincoln Mark LT

text: Lincoln Mark LT on Fordin omistaman Lincoln Motor Companyn vuosina 2005–2014 valmistama lava-auto. Myynti Yhdysvalloissa lopetettiin huonon myynnin vuoksi vuonna 2009, mutta Meksikossa hyvin kaupaksi menevän mallin myyntiä jatkettiin.


title: Lincoln Mark LT

text: Auto pohjautuu Yhdysvalloissa suosittuun Ford F-150:een.


title: Vasili Kudinov

text: Vasili Aleksandrovitš Kudinov (, 17. helmikuuta 1969 Astrahanin alue, Venäjän SFNT, Neuvostoliitto – 11. helmikuuta 2017 Astrahan) oli venäläinen käsipallon olympiavoittaja, maailman- ja euroopanmestari.


title: Vasili Kudinov

text: Kudinov kuului Venäjän olympiakultaa voittaneeseen joukkueeseen Sydneyssä 2000 ja olympiapronssijoukkueeseen Ateenassa 2004. Hän voitti olympiakultaa myös Yhdistyneen joukkueen jäsenenä Barcelonassa 1992. Atlantan kesäolympialaisissa 1996 Venäjä oli viides. Venäjän maajoukkueessa Kudinov voitti myös muun muassa maailmanmestaruuden vuosina 1993 ja 1997 sekä Euroopan mestaruuden vuonna 1996. Kudinov kuoli hieman ennen 48-vuotissyntymäpäiväänsä 11. helmikuuta 2017.


title: Lincoln Aviator

text: Lincoln Aviator on katumaasturi jota yhdysvaltalainen Lincoln Motor Company valmisti vuosina 2002-2005. Se palaa merkin mallistoon 2019, kun Aviator korvaa Lincoln MKT:n.


title: Ketopiippo

text: Ketopiippo ("Luzula campestris") on vihviläkasvien (Juncaceae) heimoon ja piippojen ("Luzula") sukuun kuuluva kasvilaji.


title: Ketopiippo

text: Monista muista piippolajeista poiketen ketopiippo ei kasva mättäinä, vaan yksittäisversoina, jotka nousevat maanalaisista rönsyistä. Ketopiippo kasvaa reilut 10 senttimetriä korkeaksi ja sen lehdet ovat tasaiset. Ketopiipon kukinto on muutamasta tummanruskeasta, tähkämäisestä osakukinnosta muodostuva kokonaisuus. Ketopiippo kukkii keväällä, huhti–toukokuussa.


title: Ketopiippo

text: Ketopiippo muistuttaa ulkonäöltään useita muita piippolajeja ja voi risteytyä kalvaspiipon ("Luzula pallescens") sekä sykeröpiipon ("Luzula sudetica") kanssa.


title: Ketopiippo

text: Suomessa ketopiippoa kasvaa lounaisrannikolla ja -saaristossa sekä Ahvenanmaalla.


title: Lincoln Blackwood

text: Lincoln Blackwood on Lincoln Motor Companyn vuosina 2001–2002 valmistama lava-auto. Blackwoodia rakennettiin Missourissa, Yhdysvalloissa.


title: Kalvaspiippo

text: Kalvaspiippo ("Luzula pallescens", aikaisemmin "Luzula pallidula") on vihviläkasvien (Juncaceae) heimoon ja piippojen ("Luzula") sukuun kuuluva kasvilaji.


title: Kalvaspiippo

text: Kalvaspiippo kasvaa löyhinä mättäinä, joissa monia yksilöitä kasvaa lähekkäin. Kalvaspiipolla on lyhyt juurakko, eikä se muodosta rönsyjä. Sen varret voivat kasvaa noin 30 senttimetriä korkeiksi ja lehdet noin 3 millimetriä leveiksi. Lehdet ovat myös tasaiset ja reunoiltaan karvaiset. Kalvaspiipon kukinto on monesta tähkämäisestä osakukinnosta muodostuva kokonaisuus varren päässä. Kalvaspiippo kukkii touko–kesäkuussa.


title: Kalvaspiippo

text: Muista piippolajeista kalvaspiippo muistuttaa eniten nurmipiippoa ("Luzula multiflora").


title: Kalvaspiippo

text: Kalvaspiippo kasvaa kosteahkolla, heinikkoisella maaperällä.


title: Kalvaspiippo

text: Suomessa kalvaspiippoa kasvaa lähes koko maassa.


title: Samu Konttinen

text: Samu Konttinen (s. 1973) on F-Securen toimitusjohtaja. Hän aloitti tehtävässä 1. elokuuta 2016. Konttinen on työskennellyt yrityksessä vuodesta 2005, johtoryhmässä hän aloitti vuonna 2009.


title: Lincoln MKS

text: Lincoln MKS on sedan, jota Lincoln Motor Company valmisti vuosia 2008-2016. Sitä seurasi uusi Lincoln Continental.


title: H2O Sportswear

text: H2O Sportswear on tanskalainen urheiluvaateyritys. Sen perusti Jens Knud Lind vuonna 1982.


title: H2O Sportswear

text: H2O nousi 1980-luvulla suosituksi tanskalaiseksi vapaa-ajanvaatemerkiksi yhdessä Cottonfieldin, Peak Performancen, Red/Greenin ja Signalin kanssa. Alkuperäinen yritys teki konkurssin 2000-vuosikymmenen lopulla, mutta tuotemerkin ympärille perustettiin uusi yhtiö, joka toimi vuosina 2009–2012 Active Sportswear Int. A/S:n tytäryhtiönä.


title: H2O Sportswear

text: H2O Sportswear A/S suunnittelee ja kehittää urheilu- ja arkivaatteita miehille, naisille ja lapsille, päämateriaalina luomupuuvilla. Valikoimaan kuuluu myös uima-asuja, sadevaatteita ja sandaaleja. Vaatemerkin 2010-luvun suunnittelijoita ovat Henrik Vibskov, Anne Sofie Madsen ja Mark Kenly Domino Tan.


title: Lincoln LS

text: Lincoln LS on henkilöauto, jota Lincoln Motor Company valmisti vuosina 1999–2006.


title: Phil Medley

text: Philip ”Phil” Medley (9. huhtikuuta 1916 – 3. lokakuuta 1997) oli yhdysvaltalainen lauluntekijä, joka tunnetaan erityisesti kappaleesta ”Twist and Shout”, jonka hän kirjoitti yhdessä Bert Russellin kanssa. Kappaleen tekivät tunnetuksi The Isley Brothers ja The Beatles. Lisäksi hän kirjoitti yksin muun muassa kappaleen ”A Million to One” sekä yhdessä Russellin kanssa laulun ”If I Didn’t Have a Dime”, jonka levytti Gene Pitney.


title: Phil Medley

text: Medleyn siskontytär on Sharon Brown, joka saavutti vuonna 1982 hitin kappaleellaan ”I Specialize in Love”.


title: Red Bull Air Race World Championship

text: Red Bull Air Race World Championship on vuonna 2003 käynnistynyt kansainvälinen lentokilpailu, jossa kilpailijat lentävät pujotteluradan läpi yksi kerrallaan. Nopein ja vähiten virhepisteitä kerännyt voittaa.


title: Red Bull Air Race World Championship

text: Vuosina 2014–2015 Challenger Classin kuuden eniten pisteitä keränneen lentäjän keskinäiset loppusijoitukset ratkottiin kauden viimeisessä kilpailussa, johon osallistui vain kärkikuusikko. Niinpä mestari ei välttämättä ollut se lentäjä, jolla oli kauden päätteeksi eniten mestaruuspisteitä.


title: Janne-Olli Järvenpää

text: Janne-Olli Järvenpää (s. 1971) on suomalainen yritysjohtaja, joka on toiminut vuodesta 2015 Mehiläinen Oy:n toimitusjohtajana. Ennen Mehiläisen toimitusjohtajan tehtävää hän johti vuosina 2006–2015 perustamaansa sosiaali- ja terveysalan yritystä Mediverkkoa.


title: Janne-Olli Järvenpää

text: Ennen em. tehtäviään Mehiläisessä ja Mediverkossa Järvenpää toimi johtotehtävissä Suomessa ja Baltiassa kansainvälisen tietoliikennealan yrityksen Cisco Systemsin palveluksessa. Muuta kansainvälistä kokemusta hänellä on liikkeenjohdon konsultin tehtävistä Bain & Company:n Tukholman, Lontoon sekä San Franciscon toimistoista.


title: Janne-Olli Järvenpää

text: Oulusta kotoisin olevalla Järvenpäällä on MBA-tutkinto Ranskasta kansainvälisestä liikkeenjohdon instituutista INSEAD:ista. Lisäksi hän on suorittanut ranskalaisen ekonomin tutkinnon (Diplôme de l`Ecole Supérieure de Commerce de Dijon) sekä kauppatieteiden maisterin tutkinnon Helsingin kauppakorkeakoulussa.


title: So Was It Worth Dying For

text: So Was It Worth Dying For on suomalaisen Dame-yhtyeen ensimmäinen levy. Levy julkaistiin 14. kesäkuuta 2006 levymerkillä Helsinki Music Company. Levy nousi julkaisuviikollaan Suomen virallisen listan 12. sijalle ja pysyi listalla kolme viikkoa.


title: So Was It Worth Dying For

text: Levyllä Tiktakista tuttu Emilia Suhonen laulaa sekä soittaa kitaraa ja bassoa. Rummuissa on Lari Takala. Keikoilla kokoonpanosta vastasi Emilia Suhonen (laulu), Feiledistä tuttu Masi Hukari (kitara), Diablo-yhtyeen Heikki Malmberg (rummut) sekä Antti Härmä (basso).


title: So Was It Worth Dying For

text: Soundin Antti Luukkanen sanoi albumin parhaaksi puoleksi "sen, että se on tehty." Hän myös kehui levyn henkilökohtaisen tuntuisia tekstimaailmoja.


title: Cadillac ATS

text:
Cadillac ATS on Cadillacin valmistama neliovinen luksusauto.
Autosta valmistetaan myös urheiluversiota, jonka nimi on ATS-V. Kiinan markkinoilla myydään pidennettyä mallia, jota kutsutaan ATS-L:ksi.


title: Wimbledonin tennisturnaus 2017 – naisten kaksinpeli

text: Serena Williams oli kaksinkertainen puolustava mestari, mutta ei osallistunut turnaukseen tänä vuonna raskauden vuoksi.


text: Turnauksen voitti Garbiñe Muguruza, joka päihitti loppuottelussa Venus Williamsin.


title: Wimbledonin tennisturnaus 2017 – miesten kaksinpeli

text: Andy Murray oli turnauksen puolustava mestari, mutta hän hävisi puolivälierissä Sam Querreylle.


text: Turnauksen voitti Roger Federer, joka päihitti loppuottelussa Marin Čilićin.


title: ʻAkilisi Pōhiva

text: Samuela ʻAkilisi Pōhiva (7. huhtikuuta 1941 Fakakakai, Tonga) on tongalainen poliitikko, joka valittiin maan pääministeriksi vuonna 2014. Hän on ollut Tongan parlamentissa vuodesta 1987. Pōhiva on ollut aktiivinen maan demokratialiikkeessä ja vaatinut muun muassa korruption kitkemistä ja hallinnon läpinäkyvyyttä.


title: ʻAkilisi Pōhiva

text: ʻAkilisi Pōhiva syntyi vuonna 1941 Fakakakain kylässä. Hän sai opetusluvan vuonna 1961 ja opiskeli myöhemmin Etelä-Tyynenmeren yliopistossa, josta hän valmistui vuonna 1978. Hän opiskeli yliopistossa historiaa, politiikan tutkimusta ja sosiologiaa.


title: ʻAkilisi Pōhiva

text: Pōhiva toimi opettajana useiden vuosien ajan. Hän opetti myös historiaa Etelä-Tyynenmeren yliopiston Tongan kampuksella.


title: ʻAkilisi Pōhiva

text: Pōhiva on ollut aktiivinen Tongan demokratialiikkeessä 1970-luvun lopulta asti. Hän oli mukana 1980-luvun alussa liikkeen "Matalafo Laukai" -nimisessä kuukausittaisessa radio-ohjelmassa ja toimi sen jälkeen myös liikkeen kuukausittaisen lehden "Keleʻan" toimittajana.


title: ʻAkilisi Pōhiva

text: Tongan parlamenttiin Pōhiva valittiin vuonna 1987 Tongatapun vaalipiiristä. Hän on taistellut poliittisen uransa aikana Tongan monarkiaa vastaan ja pyrkinyt edistämään demokratiaa ja läpinäkyvyyttä sekä kitkemään korruptiota. Hänet vangittiin vuonna 1996 "Tonga Timesin" päätoimittajan kanssa lehdistönvapauteen liittyvässä jutussa ja vuonna 2002 häntä syytettiin kansankiihottamisesta, kun hän oli julkaissut artikkelin Tongan kuninkaan salaisesta omaisuudesta.


title: ʻAkilisi Pōhiva

text: Pōhiva perusti vuoden 2010 vaaleja varten Paati Temokalati ʻa e ʻOtu Motu ʻAngaʻofa -puolueen (”Ystävällisten saarten demokraattinen puolue”). Pōhiva toimi vuonna 2011 terveysministerinä, ja vuonna 2014 hänet valittiin maan uudeksi pääministeriksi. Hänellä on pääministerinä myös ulkoasioiden ja ulkomaankaupan ministerin sekä sisäasianministerin salkut. Vaikka Pōhiva on taistellut lehdistönvapauden puolesta, pääministerinä hän on saanut kritiikkiä hyökättyään useasti valtion omisteisen Tonga Broadcasting Commissionin toimittajien kimppuun. Pōhiva on syyttänyt TBC:n toimittajia ”hallituksen vihollisiksi”


title: Jani Salo

text: Jani Salo (s. 1974) on suomalainen uransa lopettanut mäkihyppääjä.


title: Jani Salo

text: Salo kuului Suomen joukkueeseen, joka voitti joukkuekilpailun nuorten maailmanmestaruuden Vuokatissa 1992. Joukkueessa hyppäsivät lisäksi Olli Happonen, Toni Nieminen ja Janne Väätäinen. Henkilökohtaisessa kilpailussa hän sijoittui 14:nneksi.


title: Jani Salo

text: Salo kilpaili Suomessa järjestetyissä maailmancupin osakilpailussa vuosina 1992–1998. Ainoat maailmancupin pisteensä hän sai oltuaan 22:s Lahden suurmäen kilpailussa tammikuussa 1995. Kyseisen kauden maailmancupin kokonaiskilpailussa hän sijoittui 82:nneksi. Hän oli toinen Continental Cupin osakilpailussa Ishpemingissä maaliskuussa 1999.


title: José Ramón Carabante

text: José Ramón Carabante (s. 1952 Málaga) on espanjalainen liikemies ja entinen HRT Formula 1 -tallin omistaja. Carabante toimi HRT -tallin omistajana vuodesta 2010 lähtien kunnes myi tallinsa sijoitusyhtiö Thesan Capitalille heinäkuussa 2011.


title: Joni Finell

text: Joni Finell (s. 18. heinäkuuta 1986 Helsinki, Suomi) on suomalainen entinen jääkiekkoilija, pelipaikaltaan hyökkääjä. Hän pelasi kahden kauden ajan jääkiekon SM-liigassa Espoo Bluesin riveissä sekä useissa Mestisjoukkueissa.


title: Niko Mäntylä

text: Niko Mäntylä (s. 27. lokakuuta 1986 Vantaa) on suomalainen entinen jääkiekkoilija, pelipaikaltaan puolustaja. Hän edusti urallaan Suomessa Mestis-joukkue Kiekko-Vantaata ja Ranskan pääsarjassa pelaavia Dauphins d’Épinalia ja Gap Hockey Clubia.


title: Maksakooma

text: Maksakooma liittyy maksakirroosin viimeisiin vaiheisiin. Siinä maksan vauriot ovat niin vakavia että ne johtavat vaikeisiin aineenvaihdunnan häiriöihin jotka loppuvaiheessa vaikuttavat myös aivojen toimintaan. Tämä voi ilmetä tajunnan laskuna ja jopa syvänä tajuttomuutena, jota kutsutaan maksakoomaksi. Maksakirroosi on maksan normaalin kudoksen arpeutumista, ja se voi alkoholin/päihteiden lisäksi johtua esimerkiksi lääkkeistä, infektioista (ei päihteisiin liittyvistä), synnynnäisistä sairauksista, erilaisista maksasairauksista, rasvamaksasta jne.


title: Dumosh

text: Dumosh (albaniaksi) eli Dumoš (serbiaksi) on Kosovon kylä. Vuoden 2011 väestönlaskennassa sen asukasluku oli 1 207. Dumosh kuuluu Podujevën kuntaan.


title: Dumosh

text: Dumosh sijaitsee noin 25 kilometrin päässä pääkaupungista Pristinasta.


title: Knut Lindberg

text: Knut Ferdinand Lindberg (5. tammikuuta 1880 Inkoo – 23. kesäkuuta 1930 Helsinki) oli suomalainen olympiatason painija, ja hän osallistui muiden suomalaisten ohella Venäjän lipun alla Tukholman olympialaisiin vuonna 1912. Hän osallistui kreikkalais-roomalaiseen painiin silloisessa keskisarjassa B. Olympiakisoissa hän voitti ensimäisellä kierroksella selätyksellä Saksan Fritz Langen 13 minuutissa ja pääsi toista kierrosta käymättä levähtämällä kolmannelle. Mutta hävittyään kolmannella kierroksella lähes tunnin (55 minuuttia) kestäneessä ottelussa selätyksellä Unkarin Béla Vargalle joutui uudelleen ruotsalaista, tällä kertaa Ernst Nilssonia vastaan. Tästä hän selvisi voittajana tuomaripäätöksin. Viimeiseksi vastustajakseen hän sai niin ikään isäntämaan jaettuun hopeaan päätyneen Anders Ahlgrenin, joka selätti hänet ajassa 35.00. Kun kulta- enempää kuin pronssimitaleitakaan ei jaettu, vaan hopea jaettiin Ahlgrenin ja suomalaisen Ivar Böhlingin kanssa, jotka painivat yhdeksän tuntia saavuttaakseen ratkaisemattoman tuloksen.


title: Bert Berns

text: Bertrand Russell ”Bert” Berns (tunnettu myös nimellä Bert Russell, 8. marraskuuta 1929 – 30. joulukuuta 1967) oli yhdysvaltalainen 1960-luvulla työskennellyt lauluntekijä ja musiikkituottaja. Hän kirjoitti erityisesti rock and roll- ja soul-musiikkia, ja kuuluisia hänen kirjoittamiaan kappaleita ovat ”Twist and Shout”, ”Piece of My Heart”, ”Here Comes the Night”, ”Hang On Sloopy”, ”Under the Boardwalk” ja ”Everybody Needs Somebody to Love”.


title: Bert Berns

text: Berns kuoli sydänkohtaukseen 38-vuotiaana 30. joulukuuta 1967. Hän oli kärsinyt sydänvaivoista lapsesta asti.


title: Mikko Maukonen

text: Mikko Maukonen on suomalainen käsikirjoittaja ja ääninäyttelijä.


title: Wimbledonin tennisturnaus 2017 – miesten nelinpeli

text: Pierre-Hugues Herbert ja Nicolas Mahut oli puolustava mestaripari, mutta he hävisivät toisella kierroksella parille Jay Clarke ja Marcus Willis.


text: Turnauksen voittivat pari Łukasz Kubot ja Marcelo Melo.


title: Keskusta (Kerava)

text: Keskusta on Keravan neljäs kaupunginosa. joka pitää sisällään Keravan rautatieaseman ja sitä ympäröivän ydinkeskustan. Vuoden 2014 lopussa kaupunginosassa asui 4 704 henkeä.


title: Keskusta (Kerava)

text: Keskustan kaupunginosassa sijaitsee myös Aurinkomäki-puisto ja kaupunginosassa toimivat esimerkiksi Keravan keskuskoulu, Keravan kirkko, Keravan lukio ja Keravan taidemuseo.


title: La Caméra de Claire

text: La Caméra de Claire (; kansainväliseltä nimeltään Claire’s Camera) on vuonna 2017 ensi-iltansa saanut Hong Sang-soon ohjaama, käsikirjoittama ja tuottama ranskalais-eteläkorealainen draamaelokuva, jonka pääosissa ovat Isabelle Huppert ja Kim Min-hee.


title: La Caméra de Claire

text: Elokuva-alan yrityksessä esimiehenä työskentelevä Jeon Manhee (Kim Min-hee) saa yllättäen potkut pomoltaan Nam Yanghyeltä (Chang Mi-hee) Cannesin elokuvajuhlien aikana. Myöhemmin käy ilmi, että Yanghye irtisanoi Manheen mustasukkaisuuden sokeuttamana eikä Manheen epärehellisyyden takia. Yanghye on mustasukkainen Manheen ja elokuvantekijän So Wansoon (Jung Jin-young) rakkaussuhteesta.


title: La Caméra de Claire

text: Pariisilainen opettaja ja kirjailija Claire (Isabelle Huppert) on Cannesiin saapunut turisti. Kun hän kävelee pitkin Promenade de la Croisetten rantakatua ja ottaa valokuvia Polaroidin pikakamerallaan, hän tutustuu Manheen kanssa ja muodostaa tämän kanssa ystävyyden. Clairella on myös omat erilliset kanssakäymisensä niin Yanghyen kuin Wansoonkin kanssa.


title: La Caméra de Claire

text: "La Caméra de Clairen" kuvaukset alkoivat 11. toukokuuta 2016. Elokuva kuvattiin vuoden 2016 Cannesin elokuvajuhlilla Ranskassa. Elokuvan tuotantoyhtiöinä olivat ranskalainen Les Films du Camélia ja eteläkorealainen Jeonwonsa Films. Elokuvan virallinen traileri julkaistiin 22. toukokuuta 2017.


title: La Caméra de Claire

text: "La Caméra de Claire" sai maailmanensi-iltansa Cannesin elokuvajuhlien "Séances spéciales" -esityssarjassa Ranskassa 21. toukokuuta 2017.


title: La Caméra de Claire

text: Rotten Tomatoes -sivuston mukaan 73% kriitikoista on antanut elokuvalle positiivisen arvosanan 7/10 keskiarvolla. Keräys perustuu 11 arviointiin. Metacritic-sivuston mukaan viiden arvostelun perusteella elokuva on saanut 77 pistettä sadasta mahdollisesta.


title: John Bercow

text: John Simon Bercow (s. 19. tammikuuta 1963) on brittiläinen poliitikko, joka on toiminut Britannian alahuoneen puhemiehenä kesäkuusta 2009 lähtien. Ennen valintaansa puhemieheksi hän oli konservatiivipuolueen jäsen. Bercow oli aiemmin kovan linjan oikeistolainen, mutta hän muutti näkemyksiään vasemmistolaisemmiksi kansanedustajaksi tultuaan, ja aikoinaan hänen huhuttiin loikkaavan työväenpuolueeseen. Bercowin valinta puhemieheksi johtui muiden puolueiden tuesta, ja monet hänen entisistä puoluetovereistaan vastustivat valintaa.


title: John Bercow

text: Bercow pyrki kansanedustajaksi vuoden 1987 ja 1992 vaaleissa, mutta hävisi molemmat vaalit. Vuoden 1997 vaaleissa, Bercow valittiin edustamaan Buckinghamin vaalipiiriä. Bercow sai paikan varjohallituksessa vuonna 2001. Bercow toimi Iain Duncan Smithin ja Michael Howardin varjohallituksissa. Syyskuussa 2004, Bercow erotettiin varjohallituksesta osoitettuaan erimielisyyttä Howardin kanssa.


title: John Bercow

text: Puhemies Michael Martinin eron jälkeen Bercow ilmoitti aikeistaan asettua ehdokkaaksi puhemiesvaaleihin. Bercow voitti puhemiehen paikan. Bercow uudelleenvalittiin puhemieheksi vuosina 2010, 2015 ja 2017. Hänestä tuli ensimmäinen kansanedustaja sitten toisen maailmansodan, joka uudelleenvalittiin puhemieheksi kolme kertaa peräkkäin.


title: John Bercow

text: Vuonna 2014 Bercow nimitettiin Bedfordshiren yliopiston kansleriksi.


title: John Bercow

text: Bercow syntyi juutalaiseen perheeseen Edgwaressa, Middlesexissä. Hänen isänsä isovanhemmat olivat juutalaisia, jotka saapuivat Britanniaan Romaniasta. Bercowin isä oli taksinkuljettaja. Bercow kävi Frith Manorin peruskoulua Woodside Parkissa, ja Finchley Manorhilliä, suurta peruskoulua North Finchleyssa. Nuoruudessaan Bercow on ollut Britannian paras tennispelaaja junioritasolla, mutta hän oli liian lyhyt jatkamaan uraansa.


title: John Bercow

text: Bercow valmistui erinomaisin arvosanoin yhteiskuntatieteistä Essexin yliopistosta vuonna 1985. Nuorena aktivistina Bercow oli oikeistolaisen Conservative Monday Clubin jäsenenä. Kuitenkin, 20-vuotiaana hän jätti seuran.


title: John Bercow

text: Valmistuttuaan Essexin yliopistosta, Bercow valittiin konservatiivisen opiskelijajärjestön Federation of Conservative Studentsin (FCS) viimeiseksi puhemieheksi, vuonna 1986. Konservatiivipuolueen puhemies päätti hajottaa järjestön sen jälkeen, kun yksi järjestön jäsenistä syytti entistä pääministeriä, Harold Macmillania sotarikoksista. Bercow sai konservatiivipuolueen johdon huomion, ja vuonna 1987 hänet nimitettiin Conservative Collegiate Forumin (FCS:n seuraajan) varapuhemieheksi.


title: John Bercow

text: Vuonna 1986 Bercow valittiin Lambethin valtuustoon, ja toimi valtuutettuna vuoteen 1990. Vuonna 1987 hänet nimitettiin valtuustoryhmän varapuheenjohtajaksi.


title: John Bercow

text: Vuonna 1995 Bercow nimitettiin apulaisvaltiovarainministeri Jonathan Aitkenin erityisavustajaksi. Aitken eron jälkeen Bercow toimi ministeri Virginia Bottomleyn erityisavustajana.


title: John Bercow

text: Bercow hävisi vuoden 1987 vaaleissa Motherwell Northin vaalipiirissä, ja uudelleen vuoden 1992 vaaleissa Bristol Southin vaalipiirissä. Vuonna 1996 hän maksoi tuhat puntaa tilaushelikopterista, jotta hän voisi osallistua kahden konservatiivisen vaalipiirin, Buckinghanmin ja Surrey Heathin valintakokouksiin samana päivänä. Hän sai ehdokaspaikan Buckinghamista.


title: John Bercow

text: Bercow valittiin ensimmäisen kerran parlamenttiin vuoden 1997 vaaleissa Buckinghamista äänienemmistöllä. Sitten hänet uudelleenvalittiin suuremmallakin enemmistöllä vuoden 2005 vaaleissa. Hänet uudelleenvalittiin taas vuoden 2010 vaaleissa, mutta pienemmällä äänimäärällä.


title: John Bercow

text: Vuonna 2003 Bercow kehui pääministeri Tony Blairin puhetta Irakin joukkotuhoaseita. Hän kirjoitti: "Onnittelut erinomaisesta puheesta Irakia koskevassa keskustelussa. Tässä asiassa, kuten monissa muissa ulkoasioissa, olet näyttänyt erinomaista johtajuutta." Marraskuussa 2003 uusi konservatiivijohtaja Michael Howard nimitti Bercowin varjohallitukseen. Kuitenkin, Bercow ajautui ristiriitaan Howardin kanssa, ja erotettiin varjohallituksesta syyskuussa 2004. Vuonna 2001 hän kannatti Monday Clubin jäsenten kieltämistä puolueen jäseniksi. Bercow on ollut itse seuran jäsen (ks.edellä).


title: John Bercow

text: Bercow voitti Stonewall-palkinnon vuonna 2010 työstään tukea tasa-arvoa ja LGBT-yhteisöjen oikeuksia.


title: John Bercow

text: Konservatiivipuolueen kansanedustaja Quentin Daviesin loikkasi työväenpuolueeseen kesäkuussa 2007. Tämän jälkeen, puolueessa alkoi kiertämään huhuja, että Bercow olisi todennäköisesti seuraava konservatiivipuolueen kansanedustaja, joka jättää puolueen.


title: John Bercow

text: Bercow ei kuitenkaan loikannut, mutta syyskuussa 2007 pääministeri Gordon Brown ilmoitti, että Bercow oli hyväksynyt työväenpuolueen tarjouksen tulla työväenpuolueelle neuvonantajaksi työväenhallituksen keskusteluissa erityistarpeiden lasten tuesta. Konservatiivien puhemies Caroline Spelman, vahvisti, että tämä tehtiin puolueen suostumuksella. Bercowilla on ollut pitkäaikainen kiinnostus tähän aiheeseen, sillä hänen pojallaan Oliverilla on diagnosoitu autismi.


title: John Bercow

text: Bercow oli pitkään kampanjoinut tullakseen puhemieheksi. 20. toukokuuta 2009, hän ilmoitti virallisesti aikomuksestaan asettua ehdolle puhemiesvaaleissa.


title: John Bercow

text: Puhemiesvaalien ensimmäisellä kierroksella, Bercow sai 179 ääntä – enemmän kuin kukaan muu ehdokas, mutta voittoon tarvitaan enemmistö. Kolmannella ja viimeisellä kierroksella, hän voitti Sir George Youngin, äänin 322–271. Hänen valintaansa sai kuningattaren hyväksynnän myöhemmin sinä iltana ja hänestä tuli virallisesti Britannian alahuoneen 157. puhemies. Hän luopui puolueensa jäsenyydestä tultuaan valituksi, kuten puhemiehillä on tapana tehdä.


title: John Bercow

text: Bercow on ensimmäinen juutalainen, joka tomii alahuoneen puhemiehenä, ja ensimmäinen puhemies, joka ei käytä perinteisiä kaapuja, kuten hänen edeltäjillään on tapana.


title: John Bercow

text: Bercow on naimisissa Sally Illmanin kanssa vuodesta 2002 ja heillä on kolme lasta.


title: Wimbledonin tennisturnaus 2017 – sekanelinpeli

text: Heather Watson ja Henri Kontinen oli puolustava mestaripari, mutta he hävisivät loppuottelussa parile Martina Hingis ja Jamie Murray.


title: Wimbledonin tennisturnaus 2017 – naisten nelinpeli

text: Serena Williams ja Venus Williams oli puolustava mestaripari, mutta he eivät osallistuneet turnaukseen tänä vuonna Serenan raskauden vuoksi.


text: Turnauksen voittivat pari Jekaterina Makarova ja Jelena Vesnina.


title: Katie Boulter

text: Katie Boulter (s. 1. elokuuta 1996 Leicester) on brittiläinen tennispelaaja. Parhaimmillaan hän on ollut kaksinpelissä WTA-listan sijalla 88 tammikuussa 2019.


title: Katie Boulter

text: Vuonna 2014 Boulter pelasi Australian avointen tyttöjen nelinpelin loppuottelussa Ivana Jorovićin kanssa. Boulter pääsi villillä kortilla mukaan Wimbledonin naisten kaksinpelin pääsarjaan vuonna 2017. Hän hävisi avauskierroksella Christina McHalelle luvuin 6–3, 5–7, 3–6. Wimbledonissa 2018 ja Australian avoimissa 2019 Boulter ylsi toiselle kierrokselle.


title: Tukholman keskustan rautatieasema

text: Tukholman keskusta eli "Tukholman keskustan rautatieasema "() on Tukholman paikallisjunaliikenteen käytössä oleva maanalainen rautatieasema. Se on rakennettu osana Keskustarata-hanketta, ja se sijaitsee T-Centralenin metroaseman alapuolella Tukholman ydinkeskustassa. Asema on rakennettu Norrströmintunneliin, joka on kalliotunneli Riddarholmenin ja Kungsgatanin alueen välillä. Sen rakentaminen aloitettiin vuonna 2008, ja se otetaan liikennekäyttöön 10. heinäkuuta 2017.


title: Tukholman keskustan rautatieasema

text: Asema koostuu kahdesta laiturihallista, joilla kummallakin on kaksi raidetta. Laiturihallien yläpuolella on kaksi erillistä välitasannetta: pohjoinen ja eteläinen, joista jälkimmäinen on kaksitasoinen ja jaetaan vielä keski- ja etelävälitasanteeseen. Lippuhalleja on kolme: Sergelin torilla, Vasagatanin ja Bryggargatanin alla ja keskusrautatieaseman alla. Suorimmat kulkureitit paikallisjuna-asemalle ovat Vasagatanin ja keskusrautatieaseman lippuhalleista; Sergelin torilta yhteys kulkee sinisen metrolinjan laiturihallin kautta.


title: Tukholman keskustan rautatieasema

text: Asema korvaa paikallisjunaliikenteen osalta Tukholman keskusrautatieaseman kahdella kahden raideparillisen asemalaiturilla, joilta on uloskäynti Hotelli Continentalin kautta Centralplanille ja toinen keskusrautatieasemalla. Noin 255 metrin pituiset laiturit sijaitsevat seitsemän kerrosta katutason alapuolella 40−44 metrin syvyydessä, noin 12 metriä metron sinisen linjan aseman alapuolella. Asemalla on yhteensä kilometrin pituiset lasiset laituriseinät ja -ovet, 44 liukuporrasta, 17 hissiä ja lukuisia portaita.


title: Tukholman keskustan rautatieasema

text: Rakennustyöt edellyttivät suoraan aseman yläpuolella olevan metron sinisen linjan liikenteen keskeyttämisen Raatihuoneen ja Kungsträdgårdenin välillä kolmesti vuosina 2009, 2011 ja 2012. Jokainen liikennekatkos kesti noin kolme kuukautta. Rakennustöiden yhteydessä sinisen linjan raiteita laskettiin hieman alemmas, jolloin laiturikorkeus nousi ja metrojunien esteettömyyttä voitiin parantaa. Katkosten aikana myös peruskorjattiin asemalaitureita, mukaan lukien niillä sijaitsevat Per Olov Ultvedtin seinämaalaukset.


title: Tukholman keskustan rautatieasema

text: Aseman, tunnelien ja sisäänkäyntien urakoitsija oli NCC, ja urakan toimeksianto oli 1 600 miljoonaa kruunua.


title: Tukholman keskustan rautatieasema

text: Rakennustöiden aikaisia kuvia asemalta kuvattuna lehdistötilaisuudessa 19. lokakuuta 2012.


title: Tukholman keskustan rautatieasema

text: Aseman nimestä keskusteltiin laajalti suunnittelu- ja rakennusvaiheen aikana. Ruotsin liikennevirasto on käyttänyt alusta asti nimeä Stockholm City, jota myös Storstockholms Lokaltrafik tulee asemasta käyttämään. Esimerkiksi kaupungin kulttuurijohto ja kaupunkikuvatoimikunta kannattivat aseman nimeksi Klaraa tai Stockholm Klaraa aseman sijaitessa Klaran kaupunginosan ja kirkon välittömässä läheisyydessä. Myös nimeä T-Centralen ehdotettiin, sillä metron ja paikallisjunien asemat ovat kytköksissä toisiinsa ja niillä on yhteiset sisäänkäynnit, mutta kulkumuodot haluttiin pitää selvästi toisistaan erillään ja ehdotus hylättiin.


title: Mazzanti Automobili

text: Mazzanti Automobili on italialainen urheiluautojen valmistaja. Sen perustivat Luca Mazzanti ja Walter Faralli toscanalaisessa Pontederan kaupungissa vuonna 2002. Alun perin yhtiön toimialana oli erikoisautojen entisöinti ja kehitystyö. Vuonna 2010 se jaettiin kahteen erilliseen osaan: Mazzanti Automobili ja Faralli Restauri. Mazzanti valmistaa autoja käsityönä ja tuotantomäärät ovat pieniä. Päämarkkina-alueet ovat Eurooppa, Venäjä, Kiina ja Yhdistyneet arabiemiirikunnat.


title: Mazzanti Automobili

text: Mazzantin valmistamia malleja on muun muassa vuonna 2013 esitelty Mazzanti Evantra, jossa on 7-litrainen V8-moottori teholtaan 514 kW (700 hv). Evantran kiihtyvyys 0–100 km/h on 3,2 sekuntia ja huippunopeus yli 350 km/h. Evantran pituus on 4325–4425 mm, leveys 1980–2008 mm ja korkeus 1225 mm. Akseliväli on 2550 mm. Malli painaa 1300–1350 kg.


title: Mazzanti Automobili

text: Vuonna 2016 esiteltiin Evantra Millecavalli, edelleen kehitelty versio Evantrasta. Sen paino on laskettu 1300 kg:aan ja moottoriteho nostettu "Millecavalli"-nimen mukaisesti 1000 hv:aan (n. 735 kW). Evantra Millecavallin huippunopeus on yli 400 km/h ja kiihtyvyys 0–100 km/h 2,7 sekuntia. Erikoismallia tuotetaan vain 25 kappaletta.


title: Peter Turtschaninoff

text: Peter Turtschaninoff [turtša'niːnof] (29. kesäkuuta 1951 Helsinki – 9. marraskuuta 2003 Barcelona) oli suomalainen radio- ja TV-toimittaja.


title: Peter Turtschaninoff

text: Turtschaninoff oli lähes 20 vuoden ajan Yleisradion palveluksessa ja teki opetusohjelmia radioon ja televisioon. Hän toimi Radio- ja TV-toimittajien liiton RTTL:n puheenjohtajana 1992–1994 sekä vieraili Pohjolan talon johtajana Färsaarilla vuosina 1994–1999. Turtschaninoff kuoli sydänkohtaukseen syksyllä 2003 Barcelonassa.


title: Peter Turtschaninoff

text: Peter Turtschaninoff oli vuosina 1976–1983 avioliitossa toimittaja Christine Saarukan kanssa. Kirjailija Maria Turtschaninoff on heidän tyttärensä.


title: Ekstruusioreaktio

text: Ekstruusioreaktio on kemiallisen reaktion tyyppi, jossa atomi tai atomiryhmä irtoaa molekyylistä ja tuotteeseen muodostuu uusi kemiallinen sidos niiden kahden atomin välille, joihin irtoava ryhmä alun perin oli sitoutunut. Ekstruusioreaktio on insertioreaktion käänteisreaktio. Ekstruusioreaktiota voidaan kuvata yleisellä reaktioyhtälöllä:


title: Ekstruusioreaktio

text: Ekstruusioreaktioissa irtoava ryhmä on usein pienikokoinen kaasumainen molekyli. Tällaisia ovat esimerkiksi typpi, hiilimonoksidi, hiilidioksidi tai rikkidioksidi. Ekstruusioreaktio voi tapahtua joko kuumennettaessa tai fotokemiallisesti säteilyttämällä. Tyypillisiä esimerkkejä ekstruusioreaktioista ovat typen ekstruusio pyratsoliinijohdannaisista, jolloin muodostuu syklopropaanijohdannaisia, rikkidioksidin irtoaminen sulfoneista Ramberg–Bäcklund-reaktiossa sekä hiilimonoksidin irtoaminen aldehydeistä säteilytettäessä niitä ultraviolettivalolla.


title: Joel Willans

text: Joel Willans (s. 11 toukokuuta 1972 Iso-Britannia) on brittiläinen tekstisuunnittelija, digitaalisen markkinoinnin asiantuntija ja kirjailija.


title: Joel Willans

text: Willans muutti Suomeen vuonna 2002, Lontoossa tapaamansa suomalaisen tyttöystävänsä, nykyisen vaimonsa kanssa.


title: Joel Willans

text: Ennen Suomeen muuttoa, Willans ehti opiskella historiaa Lontoossa, työskennellä mainosalalla ja kirjoittaa novelleja erilaisiin lehtiin.


title: Joel Willans

text: Suomessa hän on perustanut mainostoimiston Helsinkiin vaimonsa kanssa. Pariskunnalla on myös kaksi lasta.


title: Joel Willans

text: Willansin esikoiskirja, novellikokoelma "Spellbound – Stories of Women's Magic over Men", julkaistiin vuonna 2013 Englannissa. Kirjan tarinoissa kuvaillaan miehiä, jotka ihastuvat naisiin.


title: Joel Willans

text: Toinen kirja, "101 Very Finnish Problems – The Foreigner’s Guide to Surviving in Finland", julkaisi suomalainen Gummerus-kustantamo vuonna 2017. Teos on kokoelma lyhyitä englanninkielisiä pakinankaltaisia esseitä, jotka huumorin avulla kuvailevat suomalaista kulttuuria, ulkopuolisen silmin.


title: Joel Willans

text: Kirjan teema pohjautuu suuren yleisön keränneeseen "Very Finnish Problems" -sivuun Facebookissa, joka kuvameemien avulla vitsailee Suomesta, esittelemällä maahan liityviä piireitä ja ilmiöitä ”ongelmina”. Very Finnish Problems -brändillä on yhteensä yli 250 000 seuraajaa eri sosiaalisissa medioissa.


title: Joel Willans

text: Sekä kirjassaan että haastatteluissa, Willans on nostanut esille kontrastin pohjoismaisten yhteiskuntien myönteisten erityispiirteiden ja brittiläisen, syvälle juurtuneen, "pinnallisen" luokkayhteiskunnan välillä.


title: Joel Willans

text: Iso-Britanniassa, Willansin novelleja on palkittu Yeovil Literary Prizellä ja luettu ääneen BBCn radiokanavalla.


title: Joel Willans

text: Willansin mainostoimisto julkaisee myös Very Finnish Problems -nimisen podcastin, Ink Tank-verkkojulkaisun alaisuudessa.


title: Lucky Luke (vuoden 1992 animaatiosarja)

text: Lucky Luke on vuosina 1991–1992 tuotettu ranskalainen animaatiosarja, joka perustuu Morrisin ja René Goscinnyn "Lucky Luke" -sarjakuviin. Sarjaa tehtiin yhden tuotantokauden verran ja se on ensimmäinen neljästä Ranskassa tuotetusta Lucky Luke -animaatiosarjasta.


title: Lucky Luke (vuoden 1992 animaatiosarja)

text: Sarjan kaikki 26 jaksoa perustuvat Morrisin alkuperäisiin Lucky Luke -sarjakuviin. Poiketen Hanna-Barberan "Lucky Luke" -sarjasta, 1990-luvun animaatiosarja noudattaa uskollisimmin sarjakuvien juonen kulkua ja kuvakulmia. Poikkeuksen tekee Morrisin tavallista lyhyempään tarinaan perustuva jakso, jota on pitkitetty ja mukaan on lisätty muun muassa Daltonin veljekset. Sarjan kaikki jaksot on julkaistu Suomessa DVD:lle tekstitettynä ja ruotsiksi puhuttuina.


title: Lucky Luke (vuoden 1992 animaatiosarja)

text: Vaikka sarja tehtiin eri studiossa kuin aiemmin tuotetut Lucky Luke -piirretyt, se käyttää silti samaa tunnusmusiikkia ja aloitusta kuin vuoden 1984 animaatiosarja.


title: Dallara GP2/11

text: Dallara GP2/11 on italialaisen Dallaran valmistama kilpa-auto, joka korvasi edeltäjänsä Dallara GP2/08:n. Auto teki debyyttinsä GP2:sten pääsarjassa Turkin osakilpailussa 2011, jossa voittoon ajoi DAMS-tallin kuljettaja Romain Grosjean.


title: Dallara GP2/11

text: Autolla kilpailtiin vuosina 2011–2016 GP2-sarjassa ja vuonna 2017 FIA Formula 2 Championship -sarjassa, jolloin kyseessä on viimeinen kausi Dallara GP2/11 -autoilla, sekä Mecachromen vapaasti hengittävillä V8-moottoreilla. Kaudesta 2018 lähtien ajetaan Dallaran valmistamalla Dallara F2/18 -autolla.


title: Tukholman Odenplanin rautatieasema

text: Tukholman Odenplanin rautatieasema tai pelkkä Odenplanin rautatieasema () on Tukholman paikallisjunaverkon maanalainen asema, joka sijaitsee metron vihreän linjan Odenplanin aseman alapuolella Odininaukiolla Tukholman kantakaupungissa.


title: Tukholman Odenplanin rautatieasema

text: Aseman rakentaminen on osa Tomtebodan ja Eteläisen aseman välille rakennettavaa Keskustarata-hanketta, ja se otettiin käyttöön 10. heinäkuuta 2017. Laiturit on rakennettu 30 metrin syvyyteen, metroaseman alapuolelle. Vaikka asema koostuu aluksi vain yhdestä asemahallista ja kahdesta raiteesta, on sille tulevaisuudessa mahdollista rakentaa toinen asemahalli ja siten kaksinkertaistaa raidekapasiteetti.


title: Tukholman Odenplanin rautatieasema

text: Asema hyödyntää jo olemassa ollutta Odenplanin metroaseman sisäänkäyntiä, joka peruskorjattiin rakennustöiden yhteydessä. Kokonaan uusi, vain paikallisjuna-asemaa palveleva sisäänkäynti rakennettiin Dalagatanin ja Vanadisvägenin risteykseen Pyhän Matteuksen kirkon viereen. Lisäksi metro- ja paikallisjuna-asemien laiturien välillä on suora yhteys, jolloin matkustajien tarvitse kulkea lippuhallin kautta. Asema on rakennettu Vasatunneliin. Sekä tunnelin että aseman urakoitsija oli saksalainen Bilfinger Berger, ja urakan arvo oli 1,1 miljardia kruunua. Täydentävät rakennustyöt, mukaan lukien sisäänkäyntirakennukset, teetettiin Q-gruppen AB:llä.


title: Tukholman Odenplanin rautatieasema

text: Aseman yhteydessä on myös polkupyörien pysäköintihalli, johon mahtuu 347 polkupyörää. Pysäköintilaitosta rakennettiin aseman rinnalla, mutta se valmistui aiemmin ja avattiin jo 1. syyskuuta 2016. Ruuhka-aikojen ulkopuolella myös junaan saa ottaa pyörän mukaan, kunhan käyttää uutta Dalagatanin/Vanadisvägenin sisäänkäyntiä (metron yhteisellä sisäänkäynnillä polkupyörien kuljettaminen on kokonaan kiellettyä).


title: Tukholman Odenplanin rautatieasema

text: Aseman pitkää nimeä Tukholman Odenplan käytetään kylteissä ja näytöissä, mutta asemakuulutuksissa käytetään lyhyempää nimeä Odenplan.


title: Tukholman Odenplanin rautatieasema

text: Asemalla on kuusi taideteosta, jotka ovat Jessica Faiss "Voyage", Anders Kapplen "Itinerary", Sunniva McAlindeinin "Länk", Thomas Bernstrandin "Rörlig rymd", David Svenssonin "Life Line" ja Mari Rantasen "Odens trädgård".


title: Matti Finell

text: Matti Finell (22. heinäkuuta 1889 Vaasa – 20. tammikuuta 1978) oli suomalainen arkkitehti joka suunnitteli erityisesti pien- ja kerrostaloja.


title: Matti Finell

text: Finell valmistui arkkitehdiksi Teknillisestä korkeakoulusta vuonna 1916. Finell työskenteli aluksi arkkitehti Gustaf Nyströmin toimistossa ja sitten Lars Sonckin kanssa 1923–1929. Hänellä oli yhteinen toimisto arkkitehti Marius af Schulténin kanssa 1919–1924. Vuodesta 1929 lähtien Finell piti omaa toimistoaan.


title: Dallara GP2/05

text: Dallara GP2/05 on italialaisen Dallaran valmistama kilpa-auto. Autolla kilpailtiin GP2-sarjassa kaudet 2005–2007. Sekä myöhemmin Aasian GP2-sarjassa kaudet 2008–2010. Autoa testasi ensimmäinen kerran 16. heinäkuuta 2004 Franck Montagny Paul Ricardin moottoriradalla Ranskassa.


title: Dallara GP2/05

text: Auton debyytti tapahtui historian ensimmäisessä ajetussa GP2-kilpailussa San Marinon GP:ssä, jonka voittoon ajoi Ardenin Heikki Kovalainen.


title: Cristiano Felício

text: Cristiano Silva Felício (s. 7. heinäkuuta 1992 Pouso Alegre) on brasilialainen koripalloilija.


title: Cristiano Felício

text: Sentterinä tai isona laitahyökkääjänä pelaava Felício aloitti ammattilaisuransa kotimaassaan. Vuonna 2015 hän siirtyi kesäliigassa pelattuaan NBA:han Chicago Bullsiin. Felício ja Bulls tekivät jatkosopimuksen heinäkuussa 2017.


title: Cristiano Felício

text: Felício on edustanut myös Brasilian miesten maajoukkuetta, jonka kokoonpanoon hän kuului muun muassa Rio de Janeiron kesäolympialaisissa 2016, missä Brasilia sijoittui yhdeksänneksi.


title: Dallara GP2/08

text: Dallara GP2/08 on italialaisen Dallaran valmistama kilpa-auto, joka korvasi edeltäjänsä Dallara GP2/05:n. Autolla kilpailtiin GP2 -sarjassa kaudet 2008–2010.


title: Dallara GP2/08

text: Auton debyytti tapahtui Espanjan GP:ssä 2008, jonka ensimmäisen kilpailun voittoon ajoi Super Novan Álvaro Parente.


title: William Carrier

text: William Carrier (s. 20. joulukuuta 1994) on kanadanranskalainen jääkiekkoilija, joka edustaa NHL-seura Vegas Golden Knightsia. Carrier on hyökkääjä.


title: Pasi Koskela

text: Pasi Markus Koskela (s. 28. syyskuuta 1980 Vaasa) on suomalainen pikaluisteluvalmentaja ja kilpauransa päättänyt pikaluistelija.


title: Pasi Koskela

text: Pääasiassa 500 ja 1 000 metrin matkoilla kilpaillut Koskela kuului Suomen maajoukkueluistelijoihin kilpaillen neljissä arvokilpailuissa. Parhaimmillaan hän sijoittui 500 metrillä 19:nneksi vuoden 2008 matkakohtaisissa MM-kilpailuissa. Sprintterien SM-kilpailuista Koskela voitti hopeaa vuonna 2009 ja pronssia vuosina 1999 ja 2004.


title: Pasi Koskela

text: Koskela toimi urheilijanuransa jälkeen Suomen pikaluistelumaajoukkueen valmentajana ja joukkueenjohtajana suurimmissa ulkomaan kilpailuissa. Vuonna 2011 hänet nimettiin Suomen pikaluistelun valmennuspäälliköksi. Hänen uudelleenvalintansa ko. tehtävään vuonna 2014 otettiin ristiriitaisesti vastaan lajitoimijoiden keskuudessa, ja vuonna 2015 Koskelan sopimusta ei jatkettu.


title: Pasi Koskela

text: Koskelan vaimo on oopperalaulaja Tiina-Maija Koskela (o.s. Hirvilammi). Koskelan veli, pikaluistelija Pekka Koskela, piti yli vuoden ajan hallussaan 1 000 metrin maailmanennätystä ja on lajin moninkertainen arvokisamitalisti. Veljekset ovat myös sukua painin olympiamitalisti Harri Koskelalle.


title: Dallara GP3/10

text: Dallara GP3/10 on italialaisen Dallaran valmistama kilpa-auto. Autolla kilpailtiin GP3 -sarjassa vuosina 2010–2012.


title: Dallara GP3/10

text: Autolla tehtiin debyytti Espanjan GP:ssä 2010, jonka ensimmäisen kilpailun voittoon ajoi Jenzer Motorsport -tallin kuljettaja Pål Varhaug.


title: Dallara GP3/13

text: Dallara GP3/13 on italialaisen Dallaran valmistama kilpa-auto, joka korvasi edeltäjänsä Dallara GP3/10:n. Autolla kilpailtiin GP3 -sarjassa vuosina 2013–2015.


title: Dallara GP3/13

text: Autolla tehtiin debyytti Espanjan GP:ssä 2013, jonka ensimmäisen kilpailun voittoon ajoi Manor Motorsport -tallin kuljettaja Tio Ellinas.


title: Johan Falk: Kaikkien ryöstöjen äiti

text: Johan Falk: Kaikkien ryöstöjen äiti (ruots. "Johan Falk: Alla råns moder") on ruotsalainen vuonna 2012 ilmestynyt jännityselokuva, joka on Johan Falk -elokuvasarjan 9. osa. Ruotsin poliisin erikoisyksikössä työskentelevää Johan Falkia esittää Jakob Eklund.


title: Johan Falk: Kaikkien ryöstöjen äiti

text: Seth Rydell (Jens Hultén) vapautuu vankilasta. Samaan aikaan toinen rikollisporukka suunnittelee ryöstävänsä Ruotsin Keskuspankin kolmen miljardin kruunun kuljetuksen. Rydell ajautuu mukaan hänelle tuntemattomaan rikollisporukkaan. Uuden vankilarangaistuksen uhalla Seth Rydellin on pakko ryhtyä Ruotsin poliisin erikoisyksikön GSI:n tietolähteeksi.


title: Gustaf Mickels

text: Gustaf Evert Mickels (9. marraskuuta 1879 Ruotsinpyhtää – 24. heinäkuuta 1949 Ruotsinpyhtää) oli suomalainen poliitikko. Mickels toimi RKP:n kansanedustajana vuosina 1922–1924 edustaen Uudenmaan läänin vaalipiiriä. Siviiliammatiltaan Mickels oli maanviljelijä ja hän toimi myös Ruotsinpyhtään kunnansihteerinä ja Ruotsinpyhtään säästöpankin kirjanpitäjänä. Mickelsin vanhemmat olivat talollinen Henrik Mickels ja Serafina Johansdotter. Mickelsin puoliso vuodesta 1903 oli Maria Sofia Norrila.


title: Johan Falk 1 – erikoisyksikkö

text: Johan Falk 1 – erikoisyksikkö (ruots. "Johan Falk: GSI – Gruppen för särskilda insatse") on ruotsalainen vuonna 2009 ilmestynyt jännityselokuva, joka on Johan Falk -elokuvasarjan ensimmäinen osa. Jakob Eklund esittää Ruotsin poliisin erikoisyksikössä työskentelevää Johan Falkia.


title: Petit Le Mans 2012

text: Petit Le Mans 2012 oli moottoriurheilun kestävyysajokilpailu, joka ajettiin 20. lokakuuta Road Atlantan moottoriradalla Yhdysvalloissa.


title: Petit Le Mans 2012

text: Kilpailun voittivat Lolalla ajaneet Neel Jani, Nicolas Prost ja Andrea Belicchi.


title: Liisan seikkailut peilimaailmassa (elokuva)

text: Liisan seikkailut peilimaassa on fantasiaelokuva vuodelta 2016, jonka on ohjannut James Bobin ja käsikirjoittanut Linda Woolverton. Elokuva perustuu kirjailija Lewis Carrollin luomiin hahmoihin, ja se on jatko-osa elokuvalle Liisa ihmemaassa. Elokuvan ovat tuottaneet Tim Burton, Joe Roth, Suzanne Todd ja Jennifer Todd.


text: Liisa on seurannut edesmenneen isänsä jalanjälkiä ja lähtenyt merille. Oltuaan kolme vuotta poissa ja palattuaan Kiinasta takaisin Lontooseen, hän kuulee entisen sulhasehdokkaansa Hamish Ascotin siirtyneen tämän isän seuraajana yrityksen johtoon. Liisan äiti on myynyt miehensä perimät yrityksen osakkeet ja joutunut panttaamaan talon. Liisa on vaarassa menettää joko laivansa tai perheensä kodin. Liisa kohtaa yllättäen Absolem-perhosen ja seuraa tätä peilin läpi Alimaailmaan.


text: Alimaailmassa Liisa tapaa vanhat tuttunsa Valkoisen kuningattaren, Irvikissan, Valkoisen kanin, Tittelityyn ja Tittelitomin ynnä muut. He toivovat, että Liisa pelastaisi Hullun Hatuntekijän, joka on nyt todella sekaisin ja huonovointinen. Hatuntekijä on aiemmin kertonut perheensä kuolleen, mutta väittää nyt, että perhe on sittenkin elossa. Hän pyytää Liisaa pelastamaan perheensä.


text: Valkoisen kuningattaren mielestä ainoa keino saada Hatuntekijä jälleen terveeksi, on tuoda tämän perhe takaisin. Liisan olisi matkustettava ajassa taaksepäin. Siihen tarvitaan kronosfääri, joka hallitsee kaikkea Alimaailman aikaa. Liisa lähtee itse Ajan luokse. Aika kertoo Liisalle, että menneisyyden muuttaminen on mahdotonta. Siitä huolimatta Liisa varastaa kronosfäärin, ja matkustaa aikaan, jolloin Hatuntekijä oli nuori. Kronosfäärin perässä on myös Punainen kuningatar, joka haluaisi kronosfäärin avulla saada Alimaailman hallintaansa.


title: Petit Le Mans 2013

text: Petit Le Mans 2013 oli moottoriurheilun kestävyysajokilpailu, joka ajettiin 9. lokakuuta Road Atlantan moottoriradalla Yhdysvalloissa.


title: Petit Le Mans 2013

text: Kilpailun voittivat Lolalla ajaneet Nick Heidfeld, Neel Jani ja Nicolas Prost.


title: Leo Yllö

text: Leonid (Leo) Yllö () oli Inkerissä syntynyt suomalainen agronomi ja Valtion siementarkastuslaitoksen johtaja ja professori.


title: Leo Yllö

text: Yllö valmistui ylioppilaaksi Narvan 1. gymnasiumista vuonna 1934. Hän valmistui Tarton yliopistosta agronomiksi vuonna 1938 ja suoritti agronomin maisteritutkinnon vuonna 1939; vironkielisen maisterityön nimenä oli "Põlluviljade saakide tõus maaparandustööde mõjul". Hän jatkoi opintojaan Helsingin yliopistossa, josta valmistui maatalous- ja metsätieteiden kandidaatiksi 1949, lisensiaatiksi 1956 ja tohtoriksi 1958. Hän teki opintomatkoja useisiin Euroopan maihin. Hänen saksankielisen väitöskirjatyönsä (1956) otsikkona oli "Über den Einfluss der Anbautechnik auf dem Ertrag der Blattrübe in Finnland".


title: Leo Yllö

text: Yllö työskenteli vuosina 1937–1943 Tarton yliopiston "Maaparanduse ja sookultuurin" laitoksen assistenttina. Vuosina 1945–1953 hän oli Helsingin yliopiston Biokemian laitoksen opetetustehtävissä. Sitten Yllö jatkoi Lisenssiviraston kemian osaston esittelijänä 1953–1957 ja Peräpohjolan koeaseman assistenttina 1958–1959. Hän oli Maatalouden tutkimuskeskuksen kasvinviljelylaitoksella (Tikkurilassa) tutkijana vuosina 1960–1961, vanhempana tutkijana 1962–1968 ja erikoistutkijana vuonna 1969. Valtion siementarkastuslaitoksen johtaja vuosina 1969–1978. Professorin arvonimi hänelle myönnettiin 1.12.1969. Hän siirtyi eläkkeelle 1.9.1978.


title: Leo Yllö

text: Yllön julkaisut liittyvät erityisesti kasvinsuojeluun ja Inkeriin. Hän toimi Inkeriläisten sivistyssäätiön hallituksessa ja vuodesta 1974 säätiön puheenjohtajana.


title: Pyynikin ylävesisäiliö

text: Pyynikin ylävesisäiliö on Tampereen vanhin ylävesisäiliö eli maanalainen ”vesitorni”. Yhä käytössä oleva ylävesisäiliö sijaitsee Pyynikinharjulla näkötornin vieressä ja se valmistui vuonna 1898. Alkuperäisen säiliön vesitilavuus oli 800 kuutiometriä. Säiliötä on laajennettu 1930-luvulla, työ valmistui vuonna 1938. Laajennusosan vesitilavuus on 2 400 kuutiometriä.


title: Pyynikin ylävesisäiliö

text: Vuonna 1938 Pyynikin ylävesisäiliöiden ja vuonna 1928 valmistuneen Kaupin vanhan vesitornin yhteenlaskettu vesitilavuus oli 5 200 kuutiometriä, joka vastasi noin kahta kolmasosaa vuorokausikulutuksesta. Nykyään Tampereen kuuden vesitornin ja ylävesisäiliön yhteiskapasiteetti on 23 200 kuutiometriä, joka on noin 45 prosenttia päivittäin verkostoon pumpatusta vesimäärästä (2016).